text: Rainbow Dash on sininen pegasos, jolla on satenkaarenkirjavat harja ja häntä. Hän rakastaa vauhtia ja kilpailemista. Jotkut luulevat häntä miespuoliseksi hänen luonteensa ja äänensä takia, mutta hän on oikeasti tamma. Hänelle onkin luotu omalaatuinen ääni. Hän asuu komeassa pilvitalossa Ponyvillen yläpuolella. Hän on erityisen taitava lentäjä ja tunnetaan ainoana ponina, joka on tehnyt Sonic Rainboom -nopeustempun. Kakkoskauden seitsemännessä jaksossa "May the best pet win" Rainbow saa lemmikikseen kilpikonnan nimeltä Tankki (engl. "Tank"). Rainbow Dash ihailee suuresti Equestrian kuuluisaa taitolentojoukkuetta Sähikäiset (engl. "Wonderbolts") ja haluaisi liittyä heihin. Sarjan toisella kaudella Rainbow ihastuu myös Daring Do -seikkailukirjoihin. Häntä ei lainkaan kiinnosta naiselliset asiat, koska hän on kaikista maskuliinisin, vaikka onkin tamma. Kuudennella kaudella Rainbowin unelma Sähikäisiin liittymisestä toteutuu pienten alkuvaikeuksien jälkeen. Rainbow Dashin söpöysmerkki on pilvestä iskevä kolmivärinen salama, joka symboloi hänen taitoaan muuttaa säätä ja hänen lentämistaidoistaan Hän edustaa uskollisuuden elementtiä.


title: Luettelo animaatiosarjan My Little Pony: Ystävyyden taikaa hahmoista ja keskeisistä tapahtumapaikoista

text: Fluttershy on keltainen pegasos, jolla on pitkät, vaaleanpunaiset harja ja häntä. Hän on erittäin ujo sekä eläinrakas ja asuu mökissään Ponyvillen laidalla lukuisten lemmikkiensä kanssa. Lemmikeistä toistaiseksi vain yksi, valkoinen kaniini Angel, on nimetty sarjassa. Muihin pegasoksiin verrattuna Fluttershyn lentokyky on rajoitetumpaa ja tämä mieluummin kävelee lentämisen sijaan. Eräässä jaksossa Fluttershy muuttui Flutterbatiksi, joka on puoliksi lepakko ja puoliksi poni. Tämä johtui epäonnistuneesta taiasta, jonka piti saada lepakot lopettamaan omenoiden syönti, mutta se siirsi halun Fluttershyhyn. Fluttershy rakastaa laulamista mutta ei uskalla laulaa kenenkään edessä. Harmonian Elementeistä Fluttershy edustaa lempeyttä. Fluttershyn söpöysmerkki on kolme vaaleanpunaista perhosta ja edustaa hänen taitoaan käsitellä kaikenlaisia eläimiä. Fluttershy onnistui myös muuttamaa Discordin hyväksi ja on Discordin lähin ystävä.


text: Applejack, tunnetaan myös nimellä AJ, on oranssi maaponi, jolla on vaaleankeltaiset harja ja häntä, jotka ovat solmittuna punaisilla nauhoilla. Hän on hyvin työteliäs ja aina valmis auttamaan muita. Hän asuu sisarustensa, Big MacIntoshin ja Apple Bloomin, ja isoäitinsä Granny Smithin kanssa Omppulan omenatarhan tilalla (engl. "Sweet Apple Acres"), ja kuuluu laajaan Omppulan sukuun. Applejackin lemmikki on paimenkoira Winona. Applejack edustaa rehellisyyden elementtiä. Hänen söpöysmerkkinsä on kolme omenaa, jotka edustavat hänen päätöstään omistautua sukunsa omenatilan hoitoon. Vaikka Applejackia luullaan miespuoliseksi, hän on sukupuoleltaan tamma.


text: Pinkie Pie on vaaleanpunainen sekä vaaleanpunaharjainen ja -häntäinen maaponi, joka rakastaa hauskanpitoa ja herkkuja sekä haluaa ilahduttaa kaikkia. Hän laulaa mielellään ja esittää monet sarjan lauluista. Hän rakastaa juhlien järjestämistä, mihin viittaavat hänen söpöysmerkkinsä ilmapallot. Pinkien lemmikki on Kami (engl. "Gummy") -niminen hampaaton alligaattorinpoikanen. Aiemmin hän oli perheensä kivifarmilla, mutta nykyisin hän on töissä Sokeripala-leipomossa (engl. "Sugarcube Corner"). Jos Pinkiestä tulee surullinen, hänen harjastaan ja hännästään tulee suora. Pinkiellä on myös oma Pinkie-vaisto, joka kertoo, jos jotain tapahtuu; esimerkiksi hännän vipatus saattaa kertoa, että jokin asia putoaa. Pinkie Pien elementti on nauru ja hänen söpöysmerkkinsä on kolme sinikeltaista ilmapalloa.


text: Päähenkilöiden ystäviä ja perheenjäseniä


text: Sarjan antagonisteja


text: Edellä lueteltujen antagonistien lisäksi monissa jaksoissa esiintyy jokin voitettava hahmo tai otus, joka esiintyy vain yhdessä tai muutamassa sarjan jaksossa.


text: Muita usein esiintyviä hahmoja


text:
Maa ja kaupunkeja
Muita alueita ja yksittäisiä paikkoja


text:
Ponirotuja
Ominaisuuksia ja usein toistuvia käsitteitä
Tapahtumia


title: Adriana Jelinkova

text: Adriana Jelinkova (s. 10. huhtikuuta 1995 Brno, Tšekki) on alankomaalainen alppihiihtäjä.


title: Adriana Jelinkova

text: Jelinkova saavutti superalppiyhdistetyn pronssia nuorten talviolympialaisissa Innsbruckissa 2012. Schladmingin MM-kilpailuissa 2013 hän oli suurpujottelussa 40:s, Sankt Moritzin MM-kilpailuissa 2017 pujottelussa 30:s ja suurpujottelussa 36:s. Alppihiihdon maailmancupissa hän kilpaili ensimmäisen kerran Courchevelissä joulukuussa 2012. Maailmancupin pisteille hän laski ensimmäisen kerran Killingtonin suurpujottelussa marraskuussa 2017 oltuaan 25:s.


title: Kalevala taidemusiikissa

text: Kalevala on kiinnostanut taidemusiikin säveltäjiä heti ilmestymisensä vuonna 1835 jälkeen, ja sen vaikutus on säilynyt tasaisena vuosikymmenten ajan. Ranskalainen kapellimestari ja musiikkitietelijä Henri-Claude Fantapié keräsi vuonna 1985 luettelon kaikista "Kalevala"-aiheisista sävellyksistä. Hänen laskelmiensa mukaan teoksia oli tuolloin 330. Niiden lukumäärä on kasvanut niin, että niitä oli vuonna 2008 jo noin 500.


title: Kalevala taidemusiikissa

text: Ensimmäinen merkittävä "Kalevala"-aiheinen sävellys oli Filip von Schantzin "Kullervo"-alkusoitto. Se kantaesitettiin marraskuussa 1860 Helsingin uuden teatteritalon avajaisissa. Samassa yhteydessä esitettiin Zachris Topeliuksen satunäytelmä Lemminkäis-aiheinen "Kypron prinsessa", johon musiikin oli säveltänyt Fredrik Pacius. Ensimmäinen suomalaisuuteen töissään panostanut säveltäjä oli Robert Kajanus, jonka merkittävin "Kalevala"-tulinta oli sen 50-vuotisjuhliin vuonna 1885 sävelletty sinfoninen runo "Aino", jota voidaan pitää myös siihenastisen suomalaisen sinfonisen musiikin suurimpana saavutuksena. Sitä esitettiin myöhemmin jopa Berliinin filharmonisen orkesterin konsertissa.


title: Kalevala taidemusiikissa

text: "Ainolla" oli todennäköisesti huomattava vaikutus Jean Sibeliuksen uraan. Sibelius kuuli sen Berliinissä, ja hänellä alkoi miettiä itsekin kansallista musiikkityyliä. Sibeliuksen ensimmäinen merkkiteos oli sävelruno "Kullervo" (1892) ja viimeinen vain käytännössä nimeltään "Kalevalaan" liittynyt "Tapiola" (1926). Sibeliusta hyödynsi "Kalevalaa" monipuolisesti. Häntä innoitti muun muassa "Lemminkäinen"-sarjassa mahdollisuus luoda ”suomalainen” musiikkityyli, "Pohjolan tyttäressä" "Kalevalaa" dramaattinen ilmapiiri, "Tapiolassa" sen luonnonmaisema ja "Luonnotaressa" sen yleismaailmallinen mytologia.


title: Kalevala taidemusiikissa

text: "Kalevala"-aiheisista oopperoista ensimmäinen oli saksalaisen Karl Müller-Berghausin tekemä "Die Kalewainen in Pochjola". Ensimmäinen suomenkielinen "Kalevala"-oopera ja samalla ensimmäinen suomenkielinen ooppera oli Oskar Merikannon "Pohjan neiti" (1898), johon pyrittiin saamaan mukaan kaikki "Kalevalan" keskeisimmät tapahtumat. Merikannon jälkeen aiheeseen tarttuivat muun muassa Erkki Melartin teoksessiin "Aino" (1909) ja "Marjatta" (1914) sekä Armas Launis "Kullervossa" (1917).


title: Kalevala taidemusiikissa

text: Suomalaisessa ilmapiirissä vaikutti 1930-luvulla ahdas isänmaallisuus, joten "Kalevalastakin" etsittiin pääosin kansallisia perusarvoja. Tästä poikkeuksen muodosti Uuno Klami, jota "Kalevalan" maailma kiinnosti koko uransa ajan. Klami kaavaili "Kalevalasta" jopa 16–18-osaista oratoriota. Hänen neliosainen teoksensa "Kalevala-sarja" sai kantaesityksensä joulukuussa 1933. Hän halusi laajentaa siitä viisiosaisen, mutta scherzosta "Lemminkäisen seikkailut saaressa" tuli niin laaja, että se julkaistiin omana sinfonisena runonaan. Klami sai viisiosaisen sarjansa lopulta valmiiksi 1943.


title: Kalevala taidemusiikissa

text: Klamin persoonallinen "Kalevala"-näkemys ei saanut heti seuraajia, ja monet 1940- ja 1950-lukujen sävellykset noudattivat edelleen myöhäisromanttista kaavaa. Huomattavin 1940-luvulla tehty teemaan liittynyt teos oli Yrjö Kilpisen 64-osainen "Kanteletar"-laulusarja. Seuraavan vuosikymmenen tunnetuimpiin "Kalevala"-sävellyksiin lukeutuvat Ahti Sonnisen laulusarja "Taivahan takoja" ja Jouko Tolosen "Notku nuori neitsykäinen".


title: Kalevala taidemusiikissa

text: "Kalevala" aiheena nousi uuteen suosioon 1970-luvulla. Einojuhani Rautavaara loi vuosina 1975–1985 kolme merkittävää "Kalevala"-teosta, sen 50. runoon perustuvan mysteerinäytelmän "Marjatta, matala neiti" (1975), mieskuorosävellyksen "Sammon ryöstö" (1974–1981) ja oopperan "Thomas" (1982–1985). Aulis Sallinen teki puolestaan televisiosarjaan "Rauta-aika". Hän sävelsi myös Aleksis Kiven "Kullervo"-näytelmän inspiroimana samannimisen oopperan, josta tuli jopa kansainvälinen menestys.


title: MustRead

text: MustRead on suomalainen digimedia, joka käsittelee politiikkaa ja yhteiskuntaa. Sen päätoimittaja on Anne Moilanen.


title: MustRead

text: Lokakuussa 2017 julkaisutoimintansa aloittaneen MustReadin pääasiallinen kohderyhmä ovat Suomen noin tuhat tärkeintä päättäjää, joille MustRead tarjoaa sisältönsä maksutta. Julkaisun ydinkohderyhmään kuuluvat Suomen keskeisimmät päättäjät ja vaikuttajat sekä muut yhteiskunnallisista asioista kiinnostuneet. Sen missio on, "että Suomi tekisi maailman parhaat päätökset."


title: MustRead

text: MustRead on kenen tahansa tilattavissa maksua vastaan. Julkaisun ansaintamalli perustuu kaupallisiin yhteistyösisältöihin ja tilauksiin. Lehdellä on sekä yksityis- että institutionaalisia tilaajia. Kaupalliset yhteistyösisällöt tarkoittavat sponsoroituja artikkeleita, jotka tehdään yhteistyössä asiakkaiden kanssa. Lehden verkkosivuilla kaupallinen aineisto erotetaan journalistisesta aineistosta Julkisen sanan neuvoston lausuman mukaisesti maininnalla "kaupallinen yhteistyö + yrityksen nimi”. Kaupallisia yhteistyösisältöjä ja journalismia tekevät MustReadissa eri henkilöt.


title: MustRead

text: MustReadin perustivat syksyllä 2017 kymmenkunta suomalaista journalistia, tutkijaa, ekonomistia ja liikkeenjohdon ammattilaista. Päätoimittajaksi valittiin Heidi Hammarsten. Perustajajoukkoon kuului useita mediasta tunnettuja henkilöitä, kuten Turun yliopiston politiikan tutkija Erkka Railo, ajatuspaja Liberan johdosta MustReadiin siirtynyt ekonomi Heikki Pursiainen ja muun muassa Ylen toimittajana ollut Anne Moilanen.


title: MustRead

text: MustRead on tekijöidensä omistama. Mediaa kustantaa Toinen Aatos Oy. Sen osakkaina oli alkuvaiheessa kahdeksan työntekijää. Työntekijöitä oli perustettaessa yhteensä 11. Lehti julkaisee uutta sisältöä päivittäin. MustReadin toimitus sijaitsee Helsingissä.


title: MustRead

text: MustRead on poliittisesti sitoutumaton ja Julkisen sanan neuvoston JSN:n jäsen.


title: Fondachelli-Fantina

text: Fondachelli-Fantina on kunta Messinan metropolikaupungissa Sisilian saarella Italiassa.


title: Väärän vänkyrä talo

text: Väärän vänkyrä talo on Agatha Christien vuonna 1949 ilmestynyt rikosromaani. Kirja on julkaistu suomenkielisenä Juhani Jaskarin kääntämänä ja WSOY:n kustantamana vuonna 1977.


title: Väärän vänkyrä talo

text: Arvostelevan Kirjaluettelon Kerttu Manninen totesi vuonna 1978, että "Väärän vänkyrä talo" noudattaa liian paljon Christien teoksista tuttua kaavamaisuutta. Hän arvosti kuitenkin sitä, että ratkaisu oli "lukijan saatavilla tiettyjen viitteiden ansiosta".


title: Al-Nasrin pidätyskeskus

text: Al-Nasrin pidätyskeskus on Libyan Zawijassa, lähellä pääkaupunki Tripolia sijaitseva maahanmuuttajia varten suunnattu pidätyskeskus. Libyan rannikkovartiosto vangitsee pidätyskeskukseen Välimerestä pelastamiaan pakolaisia ja muita siirtolaisia. Keskuksen johtajana toimii Fathi al-Far.


title: Al-Nasrin pidätyskeskus

text: Huhtikuussa 2016 keskuksessa arvioitiin olevan 1200 ihmistä pidätettynä. He olivat pääasiassa lähteneet Saharan eteläpuolisista valtioista Eurooppaan, mutta joutuneet Libyan rannikkovartioston kiinniottamiksi Välimerellä. Keskukseen vangituista kahdeksan oli naisia, loput miehiä ja lisäksi siellä pidettiin kahta lasta.


title: Al-Nasrin pidätyskeskus

text: Al-Nasrin pidätyskeskuksen perusti ihmisiä ja öljyä salakuljettava sotilasryhmittymä, Mohammad Koshlafin johtama Al-Nasr -prikaatti. Al-Nasr -prikaatilla on yhteyksiä Libyan rannikkovartiostoon. Maaliskuussa 2016 pidätyskeskus siirrettiin nimellisesti EU:n tukeman Libyan hallituksen ylläpitämäksi ja "Laitonta muuttoliikettä torjuvan viraston (DCIM)" valvontaan. Siirtolaisten ja rannikkovartijoiden mukaan sitä johtivat kesällä 2017 todellisuudessa yhä prikaatti ja sen heimolaiset.


title: Al-Nasrin pidätyskeskus

text: 1. huhtikuuta 2016 osa vangeista yritti paeta pidätyskeskuksesta. Yrityksen aikana ja sen jälkeen vartijat ampuivat neljä ihmistä kuoliaiksi ja 20 vangittua sekä yksi vartija loukkaantuivat. Vuonna 2016 olot pidätyskeskuksessa olivat YK:n mukaan epäinhimilliset: keskus oli liian täysi, ruoasta oli pulaa, myös muista perustarvikkeista oli puutetta, eikä ihmisille tarjottu terveydenhuoltoa.


title: Al-Nasrin pidätyskeskus

text: Vuonna 2017 keskuksessa oli kahden vuoden sisällä on kuollut kaksi ihmistä, koska he eivät ole saaneet tarvittavaa hoitoa. Vartijat pahoinpitelivät ihmisiä. Vangitut joutuivat nukkumaan ja syömään lattialla, joka oli likainen. Keskuksen johtajan mukaan pidätyskeskuksessa oli patjoja nukkumista varten, mutta ne oli poistettu rangaistuksena tappelemisesta. Lounaakseen vangit saivat ainoastaan leipää ja päivälliseksi makaroonia.


title: Al-Nasrin pidätyskeskus

text: YK:n kesäkuussa 2017 julkaistun raportin mukaan pidätyskeskuksessa myydään ihmisiä salakuljettajille.


title: Tropic

text: Tropic on Eckes-Granini Finlandin valmistama mehujuoma. Tropicia myydään täysmehuna omenan ja appelsiinin makuisena sekä juomatiivisteenä mansikka-mustikan ja appelsiini-mangon makuisena. Täysmehut ovat säilöntä- ja lisäaineettomia ja makeuttamattomia.


title: Kalajärven koulu

text: Kalajärven koulu on Pohjois-Espoossa sijaitseva peruskoulu. Kalajärven koulussa toimii luokat 1–9. Esiopetus ja päivähoito ovat Kalajärven päiväkodin vastuulla. Lukuvuonna 2018–2019 koulussa on noin 430 oppilasta. Koulun rehtori on Leila Tuominen (2017).


title: Pete Rock & CL Smooth

text: Pete Rock & CL Smooth on yhdysvaltalainen hip hop -duo, jonka muodostavat tuottaja Pete Rock ja rap-artisti CL Smooth. Heidän ensimmäinen julkaisunsa oli vuonna 1991 ilmestynyt EP-levy "All Souled Out". Seuraavana vuonna he julkaisivat debyyttialbuminsa "Mecca and the Soul Brother". Vuonna 1994 duon toinen albumi "The Main Ingredient" julkaistiin.


title: Shōwa-kausi

text: Shōwa-kausi (昭和) oli aikakausi Japanin historiassa 25. joulukuuta 1926 – 7. tammikuuta 1989. Aikakausi sijoittuu keisari Hirohiton valtakaudelle. Shōwa-kautta edelsi Taishō-kausi ja seurasi Heisei-kausi.


title: Shōwa-kausi

text: Vuosia 1926–1945, Hirohiton valtaannoususta toisen maailmansodan loppuun jatkunutta ajanjaksoa, kutsutaan "varhaiseksi Shōwa-kaudeksi". Tätä ajanjaksoa leimasivat totalitarismi, Japanin aggressio Itä-Aasiassa, muun muassa Kiinassa, sekä Japanin tappio toisessa maailmansodassa. Varhaiselle Shōwa-kaudelle ajoittui myös 1930-luvun lama, jonka vaikutukset olivat erityisen vakavat myös Japanissa. "Myöhemmällä Shōwa-kaudella" 1945–1989 Japani oli perustuslaillinen monarkia eikä keisarilla enää ollut aikaisempaa jumalallista asemaa. Sodan jälkeiset vuodet olivat Japanissa suurta nousukautta.


title: Alessia Cara

text: Alessia Caracciolo (s. 11. heinäkuuta 1996 Brampton, Ontario, Kanada), tunnetaan paremmin taiteilijanimellään Alessia Cara, on kanadalainen laulaja-lauluntekijä. Hän esitti aluksi muiden artistien cover-kappaleita omalla YouTube-kanavallaan, ja allekirjoitti levytyssopimuksen Def Jam Recordings -yhtiön kanssa vuonna 2015. Hänen debyyttisinglestään ”Here” tuli yllätyshitti sekä Kanadassa että Yhdysvalloissa, jossa se sijoittui viidenneksi. Cara voitti parhaan uuden artistin Grammy-palkinnon vuonna 2018.


title: Alessia Cara

text: Cara julkaisi debyyttialbuminsa "Know-It-All" vuonna 2015. Albumilta kolmantena julkaistu single ”Scars to Your Beautiful” nousi Billboard Hot 100-listan sijalle 8. Vuonna 2017 Cara teki yhteistyössä Zeddin kanssa kappaleen ”Stay” ja oli myös mukana rap-artisti Logicin kappaleella ”1-800-273-8255”. Molemmista tuli listahittejä, päästen Yhdysvalloissa sijoille 7 ja 3.


title: Alessia Cara

text: Vuonna 2016 julkaistiin Caran virallinen single ”How Far I’ll Go” Disneyn elokuvasta "Vaiana".


title: Alessia Cara

text: Caran musiikillisiin esikuviin kuuluvat Lauryn Hill, Amy Winehouse, Pink, Fergie, Drake ja Ed Sheeran.


title: Alessia Cara

text: Cara syntyi Bramptonissa, Ontariossa italialaisille vanhemmille. Lapsena hän harrasti teatteria sekä runojen kirjoittamista. 13-vuotiaana Cara alkoi tehdä cover-videoita muiden artistien kappaleista YouTube-verkkopalveluun. Ennen levytyssopimusta hän esiintyi useilla radiokanavilla.


title: Peribolos

text: Peribolos (, ”ympärysmuuri”, ”aitaus”, ”aidattu alue”) oli antiikin kreikkalaisessa arkkitehtuurissa ympärysmuuri, joka ympäröi temenoksen eli temppeli- tai pyhäkköalueen. Näin peribolos voi olla myös temenoksen synonyymi. Peribolos-muurissa saattoi olla propylon eli monumentaalisisäänkäynti, ja siihen saattoi yhdistyä pyhäkköaluetta reunustaneita stoia eli pylväshalleja.


title: Temenos (rakennelma)

text: Temenos (, mon. ), myös hieron (), oli antiikin Kreikassa jollekin jumalalle tai heerokselle pyhitetty ja erotettu maa-alue, kuten pyhäkköalue.


title: Temenos (rakennelma)

text: Temenos oli yleensä merkitty esimerkiksi piirtokirjoituksin varustetuilla rajakivillä tai aidattu peribolos-muurilla. Siksi temenos esiintyy joskus myös periboloksen synonyyminä. Temenos-alue saattoi olla suurikokoinen, kuten Delfoin ja Olympian ("Altis") temenos-alueet, jotka oli aidattu muurilla, tai vain pieni pyhäkkö. Roomalaisessa käytössä samanlaista rajattua pyhää aluetta merkitsi "templum".


title: Temenos (rakennelma)

text: Temenoksen sisäpuolella saattoi sijaita yksi tai useampia temppeleitä, pyhäkköjä ja/tai alttareita. Temenos-alueilla oli usein myös votiivilahjoja ja aarrekammioita. Monia temenoksia pidettiin alun perin jonkun myyttisen tapahtuman paikkana tai heeroksen hautapaikkana. Mikäli temenos oli aidattu muurilla, alueelle johti usein vain yksi (pää)sisäänkäynti, jonka kautta tulijat puhdistautuivat lähteessä tai vesialtaassa. Sisään saivat astua vain näin puhdistautuneet. Temenosten sisäpuolella ei saanut suorittaa epäpuhtaina pidettyjä toimituksia; siksi niissä ei saanut syntyä, kuolla, suorittaa hautauksia tai olla sukupuoliyhteydessä.


title: Zeuksen temppeli (Dodona)

text: Zeuksen temppeli eli ”Pyhä talo” () oli antiikin aikainen Zeus Naïokselle omistettu temppeli ja pyhäkkökokonaisuus Dodonassa Kreikassa. Se oli paikka, jossa Dodonan oraakkeli toimi. Temppelin rauniot sijaitsevat Dodonan arkeologisella alueella Dodónin kunnassa.


title: Zeuksen temppeli (Dodona)

text: Vaihe I


title: Zeuksen temppeli (Dodona)

text: Zeuksen temppeli sijaitsi Dodonan pyhäkköalueen keskellä. Kultti sijoittui pitkään ulkotiloihin vailla kiinteitä rakennuksia, ja sen keskiössä oli pyhä tammi. Pausaniaan mukaan Dodonan tammi oli koko Kreikan vanhin puu Samoksella olleen Heran pajun ("lygos") jälkeen. Tammea pidettiin Dodonan Zeuksen varsinaisena asuinpaikkana ja temppelinä.


title: Zeuksen temppeli (Dodona)

text: Antiikin lähteiden mukaan puu oli ympäröity kolmijalkojen päällä olleilla padoilla, jotka oli asetettu niin lähekkäin, että yhden värinä laittoi myös muut värisemään. Syntyneitä ääniä, samoin kuin tammen lehvästön huminaa, käytettiin ennustamisessa (katso: Dodonan oraakkeli).


title: Zeuksen temppeli (Dodona)

text: Vaihe II


title: Zeuksen temppeli (Dodona)

text: Ensimmäinen varsinainen pyhäkkörakennelma ja temppeli rakennettiin paikalle klassisella kaudella 300-luvun eaa. alkupuolella. Tuolloin pyhäkkö koostui peribolos-muurilla ympäröidystä nelikulmaisesta temenoksesta. Pyhä tammi oli sen keskiössä ja toimi edelleen jumalan asuinpaikkana, ja sen ympärillä oli edelleen pronssipatoja. Yhdessä nurkassa oli pieni pronaoksesta ja naoksesta eli cellasta koostunut temppeli, jonka koko oli noin 4 x 6,5 metriä.


title: Zeuksen temppeli (Dodona)

text: Paikalla oli myös kaksi pylvästä, joista toisen päällä oli pronssinen pata ja toisen päällä korkyralaisten lahjoittama poikaa esittänyt patsas, jolla oli kädessään pronssinen piiska. Piiska osui tuulessa pataan, mikä synnytti äänen.


title: Zeuksen temppeli (Dodona)

text: Vaihe III


title: Zeuksen temppeli (Dodona)

text: Hellenistisellä kaudella, Epeiroksen kuningas Pyrrhoksen aikana 200-luvun eaa. alkupuolella temenosta laajennettiin ja se ympäröitiin kolmelta sivulta joonialaista tyyliä edustaneilla stoilla eli pylväshalleilla, joihin oli sijoitettu Pyrrhoksen voittamiltaan roomalaisilta ottamia kilpiä. Aitolialaiset tuhosivat pyhäkön vuonna 219 eaa.


title: Zeuksen temppeli (Dodona)

text: Vaihe IV


title: Zeuksen temppeli (Dodona)

text: Vuoden 218 eaa. jälkeen, Makedonian Filippos V:n ja epeiroslaisten voitettua aitolialaiset, pyhäkkö rakennettiin uudestaan aitolialaisilta saadulla sotasaaliilla. Vanhan temppelin paikalle rakennettiin uusi prostylostemppeli, jonka julkisivussa oli neljä joonialaista pylvästä ja sisällä pronaos, naos ja adyton. Laajimmassa vaiheessaan suorakulmaisen pyhäkön koko oli noin 20,8 x 19,2 metriä. Pyhä tammi oli edelleen osana temenosaluetta, nyt lähellä sen itäsivua, jonka puolella ei ollut stoaa.


title: Dodonan teatteri

text: Dodonan teatteri oli antiikin aikainen teatteri Dodonassa Kreikassa. Sen rauniot sijaitsevat Dodonan arkeologisella alueella Dodónin kunnassa. Teatterirakennus oli yksi kreikkalaisen maailman suurimpia ja samaa kokoluokkaa Epidauroksen teatterin kanssa.


title: Dodonan teatteri

text: Dodonan teatteri rakennettiin hellenistisellä kaudella 200-luvun eaa. alkupuolella Epeiroksen kuningas Pyrrhoksen aikana ja toimeksiannosta. Sitä käytettiin erityisesti Dodonan Zeukselle omistetuissa Naïan kisoissa, jotka järjestettiin joka neljäs vuosi. Teatterirakennus tuhoutui aitolialaisten hyökkäyksessä vuonna 219 eaa. Tämän jälkeen se rakennettiin uudestaan kokonaan kivisenä. Teatteri tuhoutui uudelleen roomalaisten hyökkäyksessä vuonna 167 eaa. Roomalaisella kaudella keisari Augustuksen aikana teatteri muutettiin roomalaisille gladiaattori- ja eläintaistelunäytöksille soveltuvaksi areenaksi.


title: Dodonan teatteri

text: Teatterin rauniot kunnostettiin vuosina 1961–1975. Nykyisin teatteri on Dodonan parhaiten säilyneitä rakennuksia, ja sitä käytetään jälleen teatteri- ja musiikkiesityksiin.


title: Dodonan teatteri

text: Teatteri oli rakennettu Dodonan akropoliin eli linnoituskukkulan etelärinteeseen Zeuksen pyhäkköalueen länsipuolelle. Se oli tyypillinen kreikkalainen puolikaarenmuotoinen teatterirakennus, jonka keskellä oli pyöreä orkhestra. Koko rakennuksen korkeus oli noin 22 metriä, ja se oli tuettu itä- ja länsipuolilta korkeilla muureilla, jotka ovat säilyneet hyvin. Orkhestran halkaisija oli noin 19 metriä ja skene- eli näyttämörakennuksen leveys noin 31 metriä. Teatterin katsomo oli jaettu poikkikäytävillä osiin, joista alimmassa oli 21, keskimmäisessä 16 ja ylimmässä 21 penkkiriviä. Pystysuuntaiset porraskäytävät jakoivat alimmat osat yhdeksään ja ylimmän osan 18 lohkoon. Katsomoon mahtui noin – henkeä, mikä tekee siitä yhden kreikkalaisen maailman suurimmista teattereista.


title: Dodonan teatteri

text: Teatterin itäkulmauksessa oli papiston käytössä ollut rakennus. Dodonan stadion sijaitsi heti teatterin eteläpuolella.


title: Tal Flicker

text: Tal Flicker (s. 28. toukokuuta 1992) on israelilainen judon EM- ja MM-mitalisti. Hän on kilpaillut 66 kg:n painoluokassa vuodesta 2011 lähtien, ja oli vuosina 2017–2018 sarjan maailmanlistalla ensimmäisenä.


title: Tal Flicker

text:
Flicker saavutti 66 kg:n painoluokassa pronssia Budapestin MM-kilpailuissa 2017 ja Tel Avivin EM-kilpailuissa 2018. Bakun MM-kilpailuissa 2018 hän oli viides.
Hän voitti Bakun ja Abu Dhabin Grand Slam -turnaukset 2017 sekä Grand Prix -kilpailut Cancúnissa 2017 ja Zagrebissa 2018. Hän on sijoittunut Grand Prix -kilpailuissa lisäksi neljä kertaa kolmanneksi. Hän on voittanut maailmancupiin kuuluneet European Open -kilpailut Bukarestissa 2013, Roomassa 2015 ja Lissabonissa 2017. Hän on sijoittunut maailmancupin kilpailuissa lisäksi kolme kertaa kolmanneksi.


title: Tal Flicker

text: Flicker on voittanut aikuisten sarjassa neljä Israelin-mestaruutta.


Luettelo Akaan julkisista taideteoksista ja muistomerkeistä sisältää Akaan kaupungissa olevat pysyvät patsaat, muistomerkit ja muistolaatat. Akaan kaupunki muodostettiin vuonna 2007 Toijalan kaupungista sekä Kylmäkosken ja Viialan kunnista. Sen edeltäjänä oli vuoteen 1946 Akaan kunta.


Luettelo Haminan julkisista taideteoksista ja muistomerkeistä sisältää Haminan kaupungissa olevat pysyvät patsaat, muistomerkit ja muistolaatat. Haminaan on liitetty Vehkalahden kunta.


Luettelo Heinolan julkisista taideteoksista ja muistomerkeistä sisältää Heinolan kaupungissa olevat pysyvät patsaat, muistomerkit ja muistolaatat. Heinolaan on liitetty Heinolan maalaiskunta.


Luettelo Hollolan julkisista taideteoksista ja muistomerkeistä sisältää Hollolan kunnassa olevat pysyvät patsaat, muistomerkit ja muistolaatat. Hämeenkoski (vuoteen 1995 Koski Hl.) liitettiin Hollolaan vuonna 2016.


Luettelo Iisalmen julkisista taideteoksista ja muistomerkeistä sisältää Iisalmen kaupungissa olevat pysyvät patsaat, muistomerkit ja muistolaatat. Iisalmen maalaiskunta on liitetty Iisalmeen.


Luettelo Imatran julkisista taideteoksista ja muistomerkeistä sisältää Imatran kaupungissa olevat pysyvät patsaat, muistomerkit ja muistolaatat.


Luettelo Janakkalan julkisista taideteoksista ja muistomerkeistä sisältää Janakkalan kunnassa olevat pysyvät patsaat, muistomerkit ja muistolaatat.


Luettelo Jämsän julkisista taideteoksista ja muistomerkeistä sisältää Jämsän kaupungissa olevat pysyvät patsaat, muistomerkit ja muistolaatat. Jämsään on liitetty Jämsänkosken, Koskenpään, Kuoreveden kunnat ja osa Längelmäen kunnasta.


Luettelo Järvenpään julkisista taideteoksista ja muistomerkeistä sisältää Järvenpään kaupungissa olevat pysyvät patsaat, muistomerkit ja muistolaatat.


Luettelo Kaarinan julkisista taideteoksista ja muistomerkeistä sisältää Kaarinan kaupungissa olevat pysyvät patsaat, muistomerkit ja muistolaatat. Kaarinaan on liitetty Kuusiston ja Piikkiön kunnat.


Luettelo Kauhavan julkisista taideteoksista ja muistomerkeistä sisältää Kauhavan kaupungissa olevat pysyvät patsaat, muistomerkit ja muistolaatat. Kauhavaan on liitetty Alahärmän, Kortesjärven ja Ylihärmän kunnat.


Luettelo Kempeleen julkisista taideteoksista ja muistomerkeistä sisältää Kempeleen kunnassa olevat pysyvät patsaat, muistomerkit ja muistolaatat.


Luettelo Kokkolan julkisista taideteoksista ja muistomerkeistä sisältää Kokkolan kaupungissa olevat pysyvät patsaat, muistomerkit ja muistolaatat. Kokkolan kaupunkiin on liitetty Kaarlelan, Kälviän, Lohtajan ja Ullavan kunnat.


Luettelo Kouvolan julkisista taideteoksista ja muistomerkeistä sisältää Kouvolan kaupungissa olevat pysyvät patsaat, muistomerkit ja muistolaatat. Kouvolaan on vuonna 2009 yhdistetty Anjalankoski, Kuusankoski, Elimäki, Jaala ja Valkeala.


Luettelo Kurikan julkisista taideteoksista ja muistomerkeistä sisältää Kurikan kaupungissa olevat pysyvät patsaat, muistomerkit ja muistolaatat.
Kurikkaan on liitetty Jurvan ja Jalasjärven kunnat.


Luettelo Kuusamon julkisista taideteoksista ja muistomerkeistä sisältää Kuusamon kaupungissa olevat pysyvät patsaat, muistomerkit ja muistolaatat.


Luettelo Lappeenrannan julkisista taideteoksista ja muistomerkeistä sisältää Lappeenrannan kaupungissa olevat pysyvät patsaat, muistomerkit ja muistolaatat. Lappeenrantaan liitetty Lauritsalan, Lappeen, Nuijamaan, Ylämaan ja Joutsenon kunnat.


title: Luettelo Lappeenrannan julkisista taideteoksista ja muistomerkeistä

text: Lappeenrannassa on kymmeniä yksin kaupungin omistamia patsaita ja musitomerkkejä, näiden lisäksi tulevat vielä esimerkiksi seurakuntien muistomerkit. Kaupungin metsissä on muistolaattoja. Sodan kauhut ja kärsimykset leimaavat kaupungin patsasvalikoimaa.


Luettelo Laukaan julkisista taideteoksista ja muistomerkeistä sisältää Laukaan kunnassa olevat pysyvät patsaat, muistomerkit ja muistolaatat.


Luettelo Liedon julkisista taideteoksista ja muistomerkeistä sisältää Liedon kunnassa olevat pysyvät patsaat, muistomerkit ja muistolaatat. Lietoon on liitetty Tarvasjoen kunta.


Luettelo Mustasaaren julkisista taideteoksista ja muistomerkeistä sisältää Mustasaaren kunnassa olevat pysyvät patsaat, muistomerkit ja muistolaatat. Mustasaareen on liitetty Sulvan, Koivulahden, Raippaluodon ja Björköbyn kunnat.


Luettelo Naantalin julkisista taideteoksista ja muistomerkeistä sisältää Naantalin kaupungissa olevat pysyvät patsaat, muistomerkit ja muistolaatat. Naantaliin on liitetty Naantalin maalaiskunta, Merimasku, Velkua ja Rymättylä.


Luettelo Paraisten julkisista taideteoksista ja muistomerkeistä sisältää Paraisten kaupungissa olevat pysyvät patsaat, muistomerkit ja muistolaatat. Paraisiin kuuluvia entisiä kuntia ovat Paraisten maalaiskunta, Nauvo, Korppoo, Houtskari ja Iniö.


title: Konnektivismi

text: Konnektivismi on George Siemensin ja Stephen Downesin vuodesta 2005 kehittelemä oppimisteoria, joka perustuu sosiaalikontruktivistiseen näkemykseen oppimisesta, joka tapahtuu verkkoympäristössä. Oppiminen on elinikäistä ja se tapahtuu osana sosiaalista verkostoa. Siemensin ja Downesin mukaan kaikki tieto on jakautunut verkostoihin ja kun tiedon solmukohdat kytkeytyvät toisiinsa, tapahtuu oppimista. Solmukohdat voi olla mitä tahansa internetin yhteen kytkemiä, esimerkiksi blogeja, Twitter, keskusteluja, foorumiviestejä, YouTube videoita tms.


title: Konnektivismi

text: Keskeisintä toimintaa on oppimisverkostojen (PLN, personal learning network) rakentaminen ja erilaisiin tiedon virtoihin kytkeytyminen. Nykypäivänä jotkut tieteenalat muuttuvat nopeasti ja kehittyminen vaatii enemmän kykyä pysyä ajan tasalla. Vielä 60- luvulla tiedon uusiutuminen kesti 12 – 15 vuotta, kun nykypäivänä vanha tieto voidaan korvata uudella jo 6- 18 kuukaudessa.


title: Konnektivismi

text: Näkemysten moninaisuus verkostossa luo hyvän perustan oppimiselle, keskeistä on kytkentöjen ylläpitäminen ja hoivaaminen. Tämä tukee elinikäistä oppimista. Kyky nähdä kytkentöjä ajatusten, käsitteiden ja tutkimusalojen välillä on ydintaito.


title: Konnektivismi

text: Oppimisen kannalta tärkeitä asioita on jakaa omia tuotoksia verkossa, näin ihmiset sekä oppivat että opettavat toisiaan verkossa. Myös verkossa voidaan ”sulkeutua seinien sisään”, mikäli juurtuneita ajattelutapoja ei kyseenalaisteta. Olennaista onkin ihmisten välinen vuorovaikutus.


title: Konnektivismi

text:
Opettajan rooli on nykypäivänä enemmänkin ohjata opiskelijoita ottamaan asioista itse selvää omia verkostojaan hyödyntäen. Opettajan tehtäväksi jää ohjata opiskelijat oikeiden verkostojen ääreen, jotta opiskelijat oppivat löytämään hakemansa tiedon luotettavista lähteistä. Oman alan asiantuntijoita kannattaa seurata esim. Twitterissä, jossa asiantuntijat jakavat esimerkiksi viimeisintä tutkittua tietoa.
http://oppimateriaalit.jamk.fi/oppimiskasitykset/oppimiskasitykset/konstruktivistinen-oppiminen/


Konnektivismi


Luettelo Pieksämäen julkisista taideteoksista ja muistomerkeistä sisältää Pieksämäen kaupungissa olevat pysyvät patsaat, muistomerkit ja muistolaatat. Pieksämäkeen on liitetty Pieksänmaan kunta, joka syntyi, kun Pieksämäen maalaiskunta sekä Jäppilän ja Virtasalmen kunnat yhdistyivät.


Luettelo Pietarsaaren julkisista taideteoksista ja muistomerkeistä sisältää Pietarsaaren kaupungissa olevat pysyvät patsaat, muistomerkit ja muistolaatat.


Luettelo Raision julkisista taideteoksista ja muistomerkeistä sisältää Raision kaupungissa olevat pysyvät patsaat, muistomerkit ja muistolaatat.


Luettelo Riihimäen julkisista taideteoksista ja muistomerkeistä sisältää Riihimäen kaupungissa olevat pysyvät patsaat, muistomerkit ja muistolaatat.


Luettelo Savonlinnan julkisista taideteoksista ja muistomerkeistä sisältää Savonlinnan kaupungissa olevat pysyvät patsaat, muistomerkit ja muistolaatat. Savonlinnaan on liitetty vuonna 1973 Sääminki ja 2013 Kerimäki ja Punkaharju.


Luettelo Siilinjärven julkisista taideteoksista ja muistomerkeistä sisältää Siilinjärven kunnassa olevat pysyvät patsaat, muistomerkit ja muistolaatat.


Luettelo Sipoon julkisista taideteoksista ja muistomerkeistä sisältää Sipoon kunnassa olevat pysyvät patsaat, muistomerkit ja muistolaatat.


Luettelo Tornion julkisista taideteoksista ja muistomerkeistä sisältää Tornion kaupungissa olevat pysyvät patsaat, muistomerkit ja muistolaatat. Tornioon on liitetty Alatornion ja Karungin kunnat.


Luettelo Tuusulan julkisista taideteoksista ja muistomerkeistä sisältää Tuusulan kunnassa olevat pysyvät patsaat, muistomerkit ja muistolaatat.


Luettelo Uudenkaupungin julkisista taideteoksista ja muistomerkeistä sisältää Uudenkaupungin kaupungissa olevat pysyvät patsaat, muistomerkit ja muistolaatat. Uuteenkaupunkiin liitettyjä entisiä kuntia ovat Uudenkaupungin maalaiskunta, Pyhämaa, Lokalahti ja Kalanti.


Luettelo Varkauden julkisista taideteoksista ja muistomerkeistä sisältää Varkauden kaupungissa olevat pysyvät patsaat, muistomerkit ja muistolaatat. Varkauteen on liitetty Kangaslammen kunta.


Luettelo Ylivieskan julkisista taideteoksista ja muistomerkeistä sisältää Ylivieskan kaupungissa olevat pysyvät patsaat, muistomerkit ja muistolaatat.


Luettelo Inarin julkisista taideteoksista ja muistomerkeistä sisältää Inarin kunnassa olevat pysyvät patsaat, muistomerkit ja muistolaatat.


Luettelo Sodankylän julkisista taideteoksista ja muistomerkeistä sisältää Sodankylän kunnassa olevat pysyvät patsaat, muistomerkit ja muistolaatat.


title: Luettelo Sodankylän julkisista taideteoksista ja muistomerkeistä

text: Sodankylän kunnan alueella sijaitsee yhteensä 46 erilaista muistomerkkiä.


Luettelo Suomussalmen julkisista taideteoksista ja muistomerkeistä sisältää Suomussalmen kunnassa olevat pysyvät patsaat, muistomerkit ja muistolaatat.


Luettelo Ähtärin julkisista taideteoksista ja muistomerkeistä sisältää Ähtärin kaupungissa olevat pysyvät patsaat, muistomerkit ja muistolaatat.


title: Pallaksen talo

text: Pallaksen talo on Oulussa Oulun keskusaukion länsilaidalla sijaitseva liike- ja asuinkerrostalo. Talo on osa ns. Pallas-korttelia.


title: Pallaksen talo

text: Kiinteistö Oy Kirkkokatu 8 on tunnettu aikaisemmin Pallas-talona, jonka rakentamisesta vastasi Oulun Rakennusmestariyhdistys. Valter Thoménin suunnittelema talo on valmistunut omalle tontille vuonna 1907 ja on yksi Oulun vanhimmista kiinteistöistä. Nimi yhtiölle on annettu Ateenan kaupunkien suojelusjumalattaren Pallas Athenen mukaan.


title: Jiahu

text:
Jiahu () on arkeologinen löytöpaikka Henanin maakunnassa Kiinassa 22 kilometriä nykyisestä Wuyangin kaupungista pohjoiseen. Jiahu oli varhainen maanviljelykylä 7000–5700 eaa.
Juahun kylä sijaitsi Sha (Ying) ja Ni-jokien tulvatasankojen välissä. Sha on Jangtsejoen pohjoinen haara, joka kulkee melko läheltä Keltaista jokea.


title: Jiahu

text: Jiahun kylän ala oli 5,5 ha ja siellä asui ehkä 250–800 asukasta. Kaivetulla 0,24 ha alalla oli 45 taloa ja 9 savenpolttouunia. Talot osin maanalaisia, läpimitat 4–10 metriä, yleensä yksihuoneisia. Iso keskusrakennus, ehkä työpaja.


title: Jiahu

text: Jiahussa viljeltiin jo varhain riisiä. Viljely oli normaalia, ei kaskiviljelyä. Jotkut Jiahusta löydetyt merkit saattavat olla varhaista kirjoitusta, mutta varmaa se ei ole. Merkit on kaiverrettu kilpikonnan kuoriin. Myöhemmin Kiinassa kilpikonnan kuoria käytettiin ennustamiseen. Jiahusta on myös löydetty vanhoja huiluja. Myös Jiahun keramiikka on yksi Kiinan vanhimmista. Liäksi on löydetty turkoosikaiverruksia. Ruukuista on löydetty jäänteitä alkoholista. Jiahun kylä raunioitui tulvassa ja hylättiin.Viimeisellä kahdella kaudella kylän asuinalueet ja työpajat olivat erillään. Tällöin myös hautalahjojen määrä lisääntyi ja eri yksilöillä oli erilaiset hautalahjat. Niinpä voidaan päätetllä, että myöhemmässä Juahussa oli jonkinlainen työnjako ja arvoasteikko. Naisen asema oli hautalahjoista päätellen huonompi kuin miesten, mutta yleisesti ottaen Jiahu oli melko tasa-arvoinen.


title: Childe Harold’s Pilgrimage

text: Childe Harold’s Pilgrimage on lordi Byronin kirjoittama neliosainen runoelma. Ensimmäiset kaksi osaa ilmestyivät vuonna 1812, kolmas osa vuonna 1816 ja neljäs osa vuonna 1818. Kaksi ensimmäistä osaa myivät hyvin ja tekivät Byronin tunnetuksi runoilijana.


title: Childe Harold’s Pilgrimage

text: "Childe Harold’s Pilgrimage" kertoo Harold-nimisestä miehestä, joka kyllästyy syntiseen elämäänsä ja alkaa matkustella. Päähenkilö on niin sanottu byronilainen sankari, joka on melankolinen, yksinäinen ja kyyninen. Nimessä oleva ”childe”-sana viittaa keskiaikaiseen nuoreen aateliseen, joka ei ollut vielä saanut ritarin arvoa.


title: Childe Harold’s Pilgrimage

text: Kahdessa ensimmäisessä osassa Harold matkustelee Portugalissa, Espanjassa, Jooniansaarilla ja Albaniassa. Toinen osa päättyy valitukseen osmanien Kreikan-valtauksesta. Kolmannessa osassa päähenkilö suuntaa Belgiaan, Reinin jokilaaksoon, Alpeille ja Juravuoristoon. Neljännessä osassa Byron korvasi päähenkilön itsellään ja kertoo ensimmäisessä persoonassa Venetsiasta, Ferrarasta, Firenzestä ja Roomasta sekä niiden kaupunkien taiteilijoista ja sankareista.


title: Kauppakeskus Viiri

text:
Kauppakeskus Viiri on kauppakeskus Nurmijärven Klaukkalassa. Kauppakeskus jakautuu Isoviiriin ja Pikkuviiriin. Kauppakeskuksessa järjestetään vuosittain keväisin Viirin messut. Messuilla on yrityksiä kauppakeskuksesta, sekä muita sidosryhmiä ja urheiluseuroja.
Kauppakeskukseen oli suunnitteilla laajennus, joka sisälsi Prisman, ja uuden torin. Nämä oli tarkoitus toteuttaa Viirinlaakson rakentamisen myötä, mutta HOK-Elanto vetäytyi hankkeesta ja siirsi Klaukkalan vanhan S-Marketin läheiseen liiketilaan.


title: Nemanja Majdov

text: Nemanja Majdov (s. 10. elokuuta 1996) on serbialainen judon maailmanmestari. Hän on maailmanlistalla toisena 90 kg:n painoluokassa (tilanne marraskuussa 2017).


title: Nemanja Majdov

text: Majdov voitti 90 kg;n sarjan maailmanmestaruuden Budapestissa 2017 kukistettuaan loppuottelussa slovenialaisen Mihael Žgankin. Hän saavutti 90-kiloisissa EM-hopeaa Tel Avivissa 2018 hävittyään loppuottelussa venäläiselle Mihail Igolnikoville. Varsovan EM-kilpailuissa 2017 hän sijoittui samassa painoluokassa seitsemänneksi.


title: Nemanja Majdov

text: Majdov voitti alle 21-vuotiaiden Euroopan-mestaruuden 81 kg:n sarjassa 2014 ja 2016. Hän sai alle 18-vuotiaiden EM-hopeaa 73-kiloisissa 2013 ja alle 23-vuotiaiden EM-pronssia 90 kg:n painoluokassa 2016.


title: Nemanja Majdov

text: Majdov on sijoittunut IJF World Tourin kilpailuissa kerran toiseksi ja kaksi kertaa kolmanneksi. Hän on voittanut aikuisten sarjassa neljä Serbian-mestaruutta.


title: Henki etsii asuntoa

text: Henki etsii asuntoa ("Here Comes Mr. Jordan") on Alexander Hallin ohjaama yhdysvaltalainen komediaelokuva vuodelta 1941. Siinä ennen aikojaan kuoleva ammattinyrkkeilijä joutuu taivaan portilla Pietarin takaisinkäännyttämäksi ja palaa maan päälle. Elokuva perustuu Harry Segallin näytelmään "Heaven Can Wait", josta sovitettu käsikirjoitus toi Sidney Buchmanille ja Seton I. Millerille Oscar-palkinnon.


title: Henki etsii asuntoa

text: "Henki etsii asuntoa" sai parhaan sovitetun käsikirjoituksen Oscar-palkinnon ja tuotti ehdokkuudet myös parhaan ohjauksen (Hall), parhaan elokuvan ja parhaan miessivuosan (Gleason) kategorioissa.


title: Henki etsii asuntoa

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Henki etsii asuntoa

text: Warren Beatty ja Buck Henry ohjasivat saman näytelmän pohjalta elokuvan "Taivas saa odottaa" (1978).


title: Wayne Cochran

text: Talvin Wayne Cochran (10. toukokuuta 1939 – 21. marraskuuta 2017 Florida, Yhdysvallat) oli yhdysvaltalainen soullaulaja. Hän oli Elvis Presleyn esikuva. Cochran pukeutui koristeellisesti kimalteleviin asuihin ja hänellä oli valtava vaalea kampaus. Hänen tunnuslaulunsa oli ”Last kiss”, ja hänestä käytettiin nimitystä ”The White Knight of Soul”. Esiintymiset olivat mahtipontisia. Cochranin ura alkoi 1950-luvulla, jolloin hänen tyylinsä oli rockabillyn ja countryn sekoitusta. Uransa huipulla ollessaan hän päätti kuitenkin ryhtyä papiksi Miamiiin.


title: Margaret (laulaja)

text: Margaret, oikeastaan Małgorzata Jamroży (s. 30. kesäkuuta 1991 Stargard Szczeciński) on puolalainen laulaja.


title: Margaret (laulaja)

text: Vuonna 2013 hän edusti Puolaa Baltic Song Contestissa Karlshamnissa kappaleella "Thank You Very Much" ja sijoittui toiseksi. Elokuun 26. päivänä 2014 hän julkaisi ensimmäisen albuminsa "Add The Blonde", joka myi platinaa Puolassa.. Marraskuun 6. päivänä 2015 hän julkaisi Matt Duskin kanssa albumin "Just the Two of Us", joka myös myi platinaa Puolassa. Vuonna 2016 hän osallistui Puolan euroviisukarsintoihin kappaleella "Cool Me Down" ja sijoittui toiseksi. Kesäkuun 2. päivänä 2017 hän julkaisi albumin "Monkey Business". Marraskuun 28. päivänä 2017 SVT ilmoitti, että Margaret osallistuu Melodifestivaleniin 2018 kappaleella "In My Cabana".


title: Vilho Heikkinen

text: Vilho Heikkinen (s. 15. kesäkuuta 1998 Haukipudas) on suomalainen jääkiekkoilija, pelipaikaltaan maalivahti. Vilho Heikkinen edustaa Rovaniemen Kiekkoa. Ennen rovaniemelle siirtymistään hän pelasi Oulun Kärpissä, jossa hän on toiminut aikaisemmin etupäässä A-nuorten maalivahtina Jere Orpanan sekä Justus Annusen kanssa. Jussi Rynnäksen loukkaannuttua, nousi Heikkinen Kärppien liigajoukkueen kakkosmaalivahdiksi eli varamaalivahdiksi. Sitä ennen on Heikkinen toiminut Kärppien B-nuorissa (B1/BSML). Heikkinen on pelannut myös Mestis-joukkue Hermeksen riveissä. Heikkisen kasvatusseura on Haukiputaan Ahmat.


title: Risto Kerminen

text: Risto Kerminen (s. 16. joulukuuta 1956 Eno) on suomalainen jääkiekkovalmentaja ja entinen laitahyökkääjä. Hän pelasi urallaan Suomen pääsarjatasolla eli SM-sarjassa ja SM-liigassa yhteensä 407 runkosarjaottelua tehopistein 170+98=268 ja kahdeksan playoff-ottelua tehopistein 4+1=5 sekä keräten yhteensä 122 jäähyminuuttia. Kerminen toimi Jokereiden kapteenina vuosina 1982–1984 ja KooKoon kapteenina vuosina 1988–1990. Hän pelasi urallaan myös viisi kautta Ruotsissa.


title: Risto Kerminen

text: Kerminen syntyi Enossa, mutta kasvoi Pieksämäellä. Hän on Pieksämäen Pallo-Seppojen kasvatti. Kerminen esiintyi seuran miesten joukkueessa Maakuntasarjassa kaudella 1973–1974. Hän pelasi PiPSissä harjoitusottelun Tapparaa vastaan, jossa tuolloin Tapparan ja alle 18-vuotiaiden maajoukkueen apuvalmentajana toiminut Rauno Korpi huomasi Kermisen ja kutsui hänet maajoukkueleirille. Maajoukkueessa pelatessaan hän herätti kiinnostusta Helsingin IFK:ssa ja Jokereissa. Kerminen päätti valita Jokerit, jonne hän siirtyi kaudeksi 1974–1975. Kermisen tulokaskausi SM-sarjassa toi 23 runkosarjaottelussa yhden maalin. Hän pelasi kauden aikana myös Jokereiden A- ja B-nuorissa.


title: Risto Kerminen

text: Kaudeksi 1975–1976 SM-sarjan tilalle perustettiin Jääkiekon SM-liiga. Kauden 1977–1978 päätteeksi joukkue ajautui liigakarsintoihin, mutta Jokerit onnistuivat kuitenkin säilyttämään sarjapaikkansa. Neljän pääsarjakauden jälkeen Kerminen siirtyi Lasse Oksasen ja Timo Lahtisen myötävaikutuksella kaudeksi 1978–1979 Ruotsin toiseksi korkeimmalle sarjatasolle maan I-divisioonan Karlskrona IK:hon. Lahtinen toimi Hän pelasi paljon samassa ketjussa Loobin veljesten, vuorollaan Håkanin, Janin ja Peterin kanssa. Heistä Håkan ja Peter nousivat myöhemmin NHL:ään asti. Kerminen oli Karlskronan toiseksi paras maalintekijä 16 osumallaan. Kaudella 1979–1980 hän jakoi joukkueen sisäisen maalipörssin voiton Peter Loobin kanssa 19 osumallaan. Kaudella 1980–1981 Kerminen oli Karlskronan paras pistemies ja maalintekijä tehoilla 26+14=40.


title: Risto Kerminen

text: Kerminen palasi kaudeksi 1981–1982 Jokereihin. Kaudella 1982–1983 hän nousi joukkueen kapteeniksi. Kerminen oli 24 osumallaan Jokereiden toiseksi paras maalintekijä Jari Lindgrenin jälkeen. Hän sijoittui koko SM-liigan maalipörssissä seitsemänneksi. Kerminen johdatti joukkueensa kauden päätteeksi SM-hopeaan. Kaudella 1983–1984 hän oli 23 osumallaan Jokereiden toiseksi paras maalintekijä Hannu Oksasen jälkeen. Kaudella 1984–1985 Kerminen teki SM-liigan yhden kauden piste-ennätyksensä tehoilla 31+16=47, joilla hän oli Jokereiden paras maalintekijä ja toiseksi paras pistemies Jari Lindroosin jälkeen. Kerminen sijoittui koko SM-liigan maalipörssissä toiseksi Ilveksen Mikko Mäkelän jälkeen sekä pistepörssissä yhdeksänneksi.


title: Risto Kerminen

text: Kaudeksi 1985–1986 Kerminen palasi Ruotsin I-divisioonaan ja siirtyi Västra Frölunda HC:n riveihin. Kahden siellä vietetyn vuoden jälkeen hän siirtyi kaudeksi 1987–1988 KooKoon SM-liigajoukkueeseen. Kerminen oli 21 osumallaan joukkueen toiseksi paras maalintekijä Harri Nymanin jälkeen. Hän ajautui KooKoon kanssa liigakarsintoihin, jossa joukkue onnistui lopulta säilyttämään sarjapaikkansa voitettuaan Kiekkoreippaan otteluvoitoin 3–2. Kerminen voitti karsintojen piste- ja maalipörssin kuudella osumallaan. Kaudeksi 1988–1989 hänet nimettiin KooKoon kapteeniksi. Kerminen oli tehoilla 18+15=33 joukkueen paras maalintekijä Harri Niukkasen kanssa ja sijoittui sisäisessä pistepörssissä kolmanneksi. Kaudella 1989–1990 hän jakoi 17 osumallaan KooKoon sisäisen maalipörssin toisen sijan Harri Niukkasen kanssa edellään vain Tommi Pohja. Joukkue ajautui liigakarsintoihin, jossa tällä kertaa Hockey-Reipas pudotti KooKoon I-divisioonaan voitettuaan ottelusarjan voitoin 3–1.


title: Risto Kerminen

text: Kerminen siirtyi kaudeksi 1990–1991 I-divisioonajoukkue Vantaa HT:n riveihin. Kaudella 1991–1992 hän pelasi joukkueessa enää kuusi ottelua, mutta Kerminen ei noussut enää odotetulle tasolle ja lopetti uransa tähän.


title: Risto Kerminen

text: Kerminen pelasi Suomen A-maajoukkueessa viisi ottelua tehopistein 2+1=3. Hänellä on pelattuna myös ikäkausimaaotteluita. Kerminen osallistui muun muassa kaudella 1973–1974 Norjan Stavangerissa pelattuun alle 18-vuotiaiden kuuden maan turnaukseen.


title: Risto Kerminen

text: Kaudeksi 1992–1993 Kerminen nimettiin Jokereiden A-nuorten I-divisioonajoukkueen päävalmentajaksi. Joukkueen kausi päättyi sarjanousuun A-nuorten SM-liigaan, jossa Kerminen jatkoi tehtävässään kaudella 1993–1994. Jokerit ei selviytynyt pudotuspeleihin.


title: Risto Kerminen

text: Tammikuussa 1997 Kerminen nimettiin SM-liigajoukkue Kalevan Pallon toimitusjohtajaksi, kun Juha Junno siirtyi aiemmin syksyllä Oulun Kärppien toimitusjohtajan tehtäviin. KalPan kausi 1996–1997 eteni hyvin sekavasti ja Junnon eron lisäksi myös joukkueen päävalmentaja Pekka Hämäläinen vaihtui Jari Härkälään. KalPa jäi runkosarjassa viimeiseksi ja ajautui liigakarsintoihin, jossa joukkue voitti lopulta kuitenkin kolmannella kierroksella Oulun Kärpät otteluvoitoin 3–0.


title: Risto Kerminen

text: Kesken kauden 1997–1998, lokakuussa 1997 KalPan hallitus erotti päävalmentaja Jari Härkälän. Tehtävässä jatkoi noin viikon ajan Markku Keinänen, jonka kanssa Kerminen johti KalPan peliä ja harjoituksia. Lopulta Kerminen erosi joukkueen toimitusjohtajan tehtävistä ja hänet nimettiin KalPan päävalmentajaksi. Samalla Jari Härkälä palasi valmennusryhmään katsomovalmentajan tehtäviin. Myös Markku Keinänen jatkoi valmennustiimissä. Toimitusjohtajan tehtävään nimettiin marraskuussa Antti Eskelinen. KalPa jäi runkosarjassa taas viimeiseksi ja ajautui liigakarsintoihin, jossa joukkue voitti jälleen kolmannella kierroksella Oulun Kärpät otteluvoitoin 3–1.


title: Risto Kerminen

text: Kaudella 2010–2011 Kerminen toimi KalPan B2-nuorten SM-sarjajoukkueen päävalmentajana. Vuosina 2013–2017 hän toimi II-divisioonajoukkue Lapinlahden Luistin -89:n päävalmentajana.


title: Risto Kerminen

text: Kerminen on toistaiseksi ainoa Enossa syntynyt Suomen miesten pääsarjakiekkoilija.


title: Penthouse and Pavement

text: Penthouse and Pavement on englantilaisen synthpop-yhtyeen Heaven 17:n esikoisstudioalbumi, joka julkaistiin alun perin Virgin Recordsilla syyskuussa 1981.


title: Penthouse and Pavement

text: ”(We Don’t Need This) Fascist Groove Thang” julkaistiin singlenä, muttei menestynyt musiikkilistoilla, osittain BBC:n kiellon takia. Albumi myi kohtuullisen hyvin, vaikkei se ollutkaan suuri kaupallinen menestys julkaistaessa.


title: Penthouse and Pavement

text: "Penthouse and Pavement" sijoittui Suomessa Suomen virallisen listan sijalle 18.


title: Mititei

text: Mititei, joskus myös mici, on romanialainen jauhelihasta valmistettava perinteinen makkaran muotoinen liharuokalaji, jonka vastine on länsibalkanilainen ćevapčići.


title: Mititei

text: Valmistamisessa käytetään yleensä sekä sian- että lampaanlihaa ja usein erilaisia paprikoita sekä valkosipulia. Seosta voi maustaa erilaisilla yrttimausteilla sekä tarpeen mukaan suolalla.


title: Mititei

text: Ruokalajia voidaan nauttia esimerkiksi paikallisen hedelmäviinan ţuicăn yhteydessä.


title: The Luxury Gap

text: The Luxury Gap on englantilaisen synthpop-yhtyeen Heaven 17:n toinen studioalbumi. Albumi julkaistiin alun perin huhtikuussa 1983 Virgin Records -levy-yhtiöllä. "The Luxury Gap" on yhtyeen parhaiten myynyt albumi, myyden platinaa. Albumi sijoittui Britannian albumilistan sijalle 4. ja siitä tuli myös vuoden 1983 17:nneksi myydyin albumi. Suomessa albumi sijoittui Suomen virallisen listan sijalle 13. ja oli musiikkilistalla yhteensä seitsemän viikkoa.


title: The Luxury Gap

text: Toisin kuin yhtyeen esikoisalbumi "Penthouse and Pavement", "The Luxury Gapin" singlet sijoittuivat musiikkilistoille vahvasti, erityisesti ”Temptation”, joka sijoittui Britannian singlelistan sijalle 2. Single oli myös vuoden 1983 34:nneksi myydyin single. Muita hittikappaleita olivat ”Come Live with Me”, joka sijoittui Britannian singlelistan sijalle 5. ja ”Crushed by the Wheels of Industry”, joka sijoittui Britannian albumilistan sijalle 17. Ensimmäinen single ”Let Me Go” sijoittui Suomen virallisen listan sijalle 24.


title: The Luxury Gap

text: Kaikki kappaleet säv. ja san. Glenn Gregory, Ian Craig Marsh ja Martyn Ware.


title: Torill Thorstad Hauger

text: Torill Thorstad Hauger (s. 22. marraskuuta 1944 Oslo, Norja – 4. heinäkuuta, 2014) oli norjalainen kirjailija. Hänen keskeinen tuotantonsa käsittelee historiallista Kristianiaa. Hän on kirjoittanut lapsille ja nuorille kirjoja siirtolaisuudesta ja viikingeistä.


title: Torill Thorstad Hauger

text: Hauge opiskeli Oslon yliopistossa saksaa, etnologiaa, kansanperinnettä ja arkeologiaa. Hän valmistui maisteriksi 1966. Hän opiskeli myös Statens Håndverks- og Kunstindustriskolessa 1962–1964. Sen jälkeen hän työskenteli Oldsaksamlingissa Historiallisessa museossa.


title: Torill Thorstad Hauger

text: Hauger osallistui Gyldendalin kilpailuun käsikirjoituksellaan "Karl Eugen Olsen fra Vika", joka voitti kilpailun ja ilmestyi 1976. Se herätti runsaasti huomiota. Vanha Vika on silloin jo purettu Oslon kaupunginosa, jonka tilalle oli rakennettu uusi. Seuraavana ilmestyi 1984 menestyskirja "Krestiane Kristiania". joka kertoo työläisnaisen elämästä. Se palkittiin vuoden historiallisena dokumenttiromaanina. Sen jälkeen hän muutamia kirjoitti- lasten ja nuortenkirjoja ja jälleen aikuisille historiallisia romaaneja, "Karl Eugen Olsen fra Vika" (1976) ja "Krestiane Kristiania" (1984).


title: Torill Thorstad Hauger

text: Haugerin kirjailijantyötä luonnehtii halu kertoa nykyajasta historiallisessa perspektiivissä ja millaista elämä on aiemmin saattanut olla. Kirjoja leimaa suvaitsevaisuus ja humanismi. Ei siten ollut sattuma että Norjan Punainen risti ja Pelastakaa lapset -järjestö pyysivät häntä kirjoittamaan maahanmuuttajalapsista. Tuloksena oli "Her er vi! "(1989). Hän on kirjoittanut myös tieto- ja oppikirjoja.


title: Sun Yee On

text: Sun Yee On (, Jyutping "San ji on") on yksi johtavista triadeista Hongkongissa ja Kiinassa. Sillä on yli 55 000 jäsentä maailmanlaajuisesti. Triadin uskotaan myös toimivan Yhdistyneessä kuningaskunnassa, Yhdysvalloissa, Ranskassa, Belgiassa ja Alankomaissa.


title: Sun Yee On

text: Hongkongiin sijoittuva vuoden 2012 videopeli "Sleeping Dogs" keskittyy Kiinan triadeihin peitetehtävässä toimivan etsivän näkökulmasta. Pelissä pelataan peitetehtävässä toimivaa sanfranciscolaispoliisia nimeltä Wei Shen, jonka tehtävänä on soluttautua järjestäytyneeseen rikollisjärjestöön nimeltä ”Sun On Yee”. ”Sun On Yee” on muunnos Sun Yee Onin nimestä.


title: Kosmisten säteiden visuaalinen ilmiö

text: Kosmisten säteiden visuaalinen ilmiöllä tarkoitetaan spontaaneja näkyvän valon välähdyksiä, joita muun muassa astronautit maapallon magnetosfäärin ulkopuolella ovat havainneet esimerkiksi Apollo-avaruusohjelman aikana. Ilmiön syy ovat kosmiset säteet ja mahdollisesti niiden aiheuttamien fotonien päätyminen verkkokalvoille. Ilmiö voi liittyä myös fosfeeneihin eli ilmiöihin, joissa nähdään valoa ilman valohiukkasten vuorovaikutusta silmän kanssa.


title: Kosmisten säteiden visuaalinen ilmiö

text: Valovälähdykset aiheutuvat avaruuslentäjien havaitsemista kosmisista säteistä, jotka ovat maapallon ilmakehän ulkopuolisia varautuneita suurienergisiä hiukkasia. Tarkkaa valovälähdyksiä aiheuttavaa mekanismia ei kuitenkaan tiedetä. Hypoteeseina ovat kosmisten säteiden aiheuttama Tšerenkovin säteily avaruuslentäjien silmien lasiaisissa, säteiden suora vuorovaikutus näköhermoon tai aivojen kanssa, näköreseptorien stimulaatio tai yleinen vuorovaikutus lasiaisen kanssa säteilyn vaikutuksesta.


title: Kosmisten säteiden visuaalinen ilmiö

text: Kuulentojen aikana avaruuslentäjät kertoivat välähdysten olevan valkoisia. Eräs kuulennolla ollut avaruuslentäjä kuitenkin sanoi, että hänen havaitsemansa ilmiö on "sininen ja siinä on valkoinen heijastuma, ikään kuin sininen timantti". Toisilla avaruusmatkoilla avaruuslentäjät ovat kertoneet nähneensä muitakin värejä, kuten keltaista ja vaalean vihreää, mutta harvoin. Jotkut avaruuslentäjät ovat kertoneet välähdysten olevan pääasiassa keltaisia, oransseja ja punaisia yleisten valkoisten ja sinisten välähdysten lisäksi.


title: Kosmisten säteiden visuaalinen ilmiö

text: Jerry Linenger on kirjassaan kertonut nähneensä aurinkomyrskyn aikana untaan häirinneitä valoilmiöitä, joihin silmien sulkeminen ei vaikuttanut. Linengerin mukaan suojautuminen avaruusaseman lyijytäytteisten akkujen taakse vähensi ilmiön vaikutusta.


title: Kosmisten säteiden visuaalinen ilmiö

text: Kertojien havaitsemien ilmiöiden muodot vaihtelevat. Kuulennoilla nähdyistä kuvioista 66 prosenttia oli tähtimäisiä, 25 prosenttia viivamaisia ja 8 prosenttia pilvimäisiä. Muilla avaruusmatkoilla käyneet ovat ilmoittaneet kuvioiden olevan venyneitä. 40 prosenttia kertoi kuvioiden olevan viivamaisia, 20 prosenttia näki komeettamaisia kuvioita ja 17 prosenttia näki yksittäisiä pisteitä. Muut kertoivat nähneensä useita pisteitä, pilvimäisiä ja tähtimäisiä kuvioita.


title: Kosmisten säteiden visuaalinen ilmiö

text: Valoilmiön aikana tuntuu usein liikettä. Fuglesang ym. ovat panneet merkille, ettei havaittu liike ole ollut pystysuuntaista (vertikaalista). Liikettä on kuvailtu sivuttaissuuntaiseksi, viistoittuneeksi, "sisään-ulos"-maiseksi ja satunnaiseksi.


title: Kosmisten säteiden visuaalinen ilmiö

text: Hubble-avaruusteleskoopilta, kansainväliseltä avaruusasemalta (ISS) tai Mir-asemalta Maapallolle avaruudesta palanneet atronautit ovat kertoneet havainneensa valovälähdyksiä vaihtelevissa oloissa. Valoilmiöt olivat näkyvimpiä pimeässä, mutta niitä näkyi myös kirkkaassa valaistuksessa.


title: Kosmisten säteiden visuaalinen ilmiö

text: Ilmiön yleisyys vaikuttaa vaihtelevan yksilöittäin. Kaikki avaruuslentäjät eivät koe ilmiötä. Apollo-avaruusohjelman kuumatkojen aikana avaruuslentäjät raportoivat nähneensä ilmiön keskimäärin kerran joka 2,9. minuutti. Muilla avaruusmatkoilla avaruuslentäjät ovat kertoneet havainneensa ilmiön kerran joka 6,8. minuutti.


title: Kosmisten säteiden visuaalinen ilmiö

text: Apollo-ohjelman kuulennoilla menomatkoilla Kuuhun avaruuslentäjät havaitsivat ilmiöitä useammin kuin paluumatkalla. Avdeev ym. esittivät vuonna 2002 syyksi herkkyyden vähentymsitä.


title: Kosmisten säteiden visuaalinen ilmiö

text: Apollo 16 ja 17 -matkojen aikana vuonna 1972 avaruuslentäjät suorittivat Alfmed-kokeen (engl. "Apollo Light Flash Moving Emulsion Detector"), jossa heillä oli päässä kypärä, joka oli suunniteltu havaitsemaan kosmisia säteitä. Kypärän mittaustuloksia verrattiin avaruuslentäjien havaintoihin. Tutkimuksen tuloksista |tutkijat päättelivät ilmiön johtuvat kosmisista säteistä.


title: Kosmisten säteiden visuaalinen ilmiö

text: SilEye-Alteino- ja Altea-projektit (engl. "Anomalous Long Term Effects in Astronauts' Central Nervous System") ovat tutkineet valoilmiötä ISS:llä kypärillä, jotka ovat samanlaisia kuin Alfmedissä käytetyt. Tutkimuksessa ilmiön todennäköisimpänä syynä pidettiin kosmisten säteiden aiheuttanutta Tšerenkovin säteilyä.


title: Kosmisten säteiden visuaalinen ilmiö

text: Ilmiötä on myös tutkittu 1970-luvulla maapallon pinnalla. Kokeissa vapaaehtoisia säteilytettiin neutronisäteilyllä sen jälkeen kun he ensin olivat totutelleet hetken pimeään. Charman ym. (1971) kokeessa havaittiin astronauttien raportoimia valoilmiöitä vastaavia valoja 14 MeV säteilyllä, joka oli liian heikkoa noin 500 MeV vaativan Tšerenkovin säteilyn ilmenemiselle. Siksi tutkijat päättelivät ilmiön johtuvan Tšerenkovin säteilyn sijasta mahdollisesti näköhermojen stimulaatiosta. Koe ei kuitenkaan sulkenut pois Tšerenkovin säteilyn osallisuutta avaruuslentäjien näkemiin valoihin, mutta selvitti vastaavanlaisia valoilmiöitä ilmenevän myös muilla mekanismeilla. Tobiasin ym. (1971) kokeessa käytettiin 20-640 MeV neutronisäteilyä.


title: Flink (videopeli)

text: Flink on Psygnosis-yrityksen kehittämä ja julkaisema tasohyppelypeli, joka on julkaistu vuonna Amiga CD32, Sega Mega Drive ja Sega CD -konsoleille.


title: Flink (videopeli)

text: Peli on julkaistu Pohjois-Amerikassa nimellä The Misadventures Of Flink.


title: Flink (videopeli)

text: "The One" -lehti antoi pelille arvosanaksi 87% arvostelussaan.


title: Hwasong-15

text: Hwasong-15 (koreaksi 화성 15, suomeksi Mars-15) on Pohjois-Korean mannertenvälinen ohjus. Ohjus saattaa kantaa jopa 1000 kg ydinkärjen 13000 km. Silloin ohjus pystyy kuljttamaan ydinkärjen kaikkialle Yhdysvaltoihin. Mutta Hwasong 15 lienee yhä epätarkka.


title: Hwasong-15

text:
Pohjois-Korea testasi ohjusta ensi kertaa 28. marraskuuta 2017. Noin kello 2.30-3.00 laukaistu ohjus nousi silloin 4 475 km:n korkeuteen ja lensi 950 km. Ohjus lensi 53 minuutin ajan ja osui Japaninmereen. Ohjus laukaistiin ilmeiesti kokeessa kiinteältä alustalta.
Ohjuksen alastulovaiheessa lienee ollut ongelmia. Niinpä ohjus ei liene kyllin tarkka.


title: Hwasong-15

text:
Ohjus tuo mieleen amerikkalaisen 60-luvun Titan II-ohjuksen, tai venäläisen SS-9-ohjuksen mutta on näitä pienempi.
Ohjus on 2.4 metriä paksu, 22,4 metriä pitkä. Se laukaistaan liikkuvalta alustalta. Ohjuksen 1. vaiheen päämoottorien työntövoima on 788 kN (noin 80 tonnia). Päämoottorin voimaa voi säätää. 1. vaiheen paloaika on 139 s. Kaksi päämoottoria on tyyppiä RD-250/251 Peaktusan. Polttoaine-hapetin on nestemäistä, varastoituvaa typpitetroksidi/monometyylihydratsiinia N204/UDMH.
ohjisen 2. vaihjeen neljä moorttoria lienevät venäläisen neuvostoaikojan R-27:n tyyppiä.
Ohjuspainaa noin 40-50 tonnia, josta suurin osa polttainetta.


title: Luettelo Psygnosisin julkaisemista videopeleistä

text: Tämä on luettelo Psygnosisin julkaisemista videopeleistä.


Luettelo Parkanon julkisista taideteoksista ja muistomerkeistä sisältää Parkanon kaupungissa olevat pysyvät patsaat, muistomerkit ja muistolaatat.


Luettelo Enontekiön julkisista taideteoksista ja muistomerkeistä sisältää Enontekiön kunnassa olevat pysyvät patsaat, muistomerkit ja muistolaatat.


title: Whidbey Island -luokka

text: Whidbey Island -luokka on Yhdysvaltain laivaston kahdeksan 1980-luvulta alkaen valmistetun aluksen muodostama Maihinnousualusluokka (). Luokan aluksilla on mahdollisuus kuljettaa merijalkaväen ajoneuvoja ja helikoptereita tai V-22 Osprey -kuljetuskoneita. Kuljetuskansi on suunniteltu neljälle LCAC-ilmatyynyalukselle ja kannelle on viisi ramppia ajoneuvojen kuormaukseen.


title: Whidbey Island -luokka

text: Vuonna 2009 aluksilla on aloitettu modernisointi, minkä tulee mahdollistaa palveluksessa pysyminen vuoteen 2038. Viimeisen aluksen modernisoinnin piti valmistua 2014. Modernisoinnin aikana alusten propulsiojärjestelmä uusitaan parannettaessa polttoainetehokkuutta ja ylläpitoa.


title: Harpers Ferry -luokka

text: Harpers Ferry -luokka on Yhdysvaltain laivaston neljän 1990-luvulla valmistetun aluksen muodostama Maihinnousualusluokka ().


title: Harpers Ferry -luokka

text: Luokan alukset ovat paranneltuja versioita edeltäneestä Whidbey Island -luokasta. Ulkoisesti alukset eroavat lähinnä aseiden sijoittelussa, kun Harpers Ferry -luokan alusten Phalanx CIWS -järjestelmät on asennettu edemmäs ja RAM-ohjukset komentosillan päälle. Whidbey Island -luokan aluksilla järjestelmät ovat päinvastoin.


title: Ashland-luokka

text: Ashland-luokka oli Yhdysvaltain laivaston kahdeksan toisen maailmansodan aikana valmistetun aluksen muodostama Maihinnousualusluokka ().


title: Hitman (vuoden 2016 videopeli)

text: Hitman on IO Interactiven kehittämä ja Square Enixin julkaisema hiiviskelypeli. Peli on julkaistu vuonna PlayStation 4 ja Xbox One -konsoleille sekä Linux, macOS ja Windows -alustoille Steam-palvelussa.


title: Hitman (vuoden 2016 videopeli)

text: Peli on alun perin julkaistu kuutena ladattavana episodina, jotka muodostavan pelin ensimmäisen "kauden".


title: Hitman (vuoden 2016 videopeli)

text: Pelille on julkaistu seuraaja "Hitman 2".


title: Hitman (vuoden 2016 videopeli)

text: GameSpot antoi pelille arvosanan 8/10 arvostelussaan.


title: Kwazulusaurus

text: Kwazulusaurus (nimen merkitys: "”KwaZulu-Natalin lisko”") on sukupuuttoon kuollut dikynodonttiterapsidien suku. Se eli myöhäisen permikauden (Loping) aikana nykyisen Etelä-Afrikan alueella. Sukuun luetaan vain yksi laji, "Kwazulusaurus shakai". Suku on nimetty lajin fossiilin löytöpaikan provinssin mukaan. Lajinimi tulee Zulujen johtajan, kuningas Shaka Zulun (1787–1828) mukaan.


title: Kwazulusaurus

text: "Kwazulusaurus" tunnetaan ainoastaan holotyypistään, Witwatersrandin yliopiston luettelonumero (BPI 2792). Se on lähes kokonainen kallo, joka löydettiin Stoffeltonista, KwaZulu-Natalin provinssista Etelä-Afrikasta. Hyvästä kunnostaan huolimatta kallo on hieman epätäydellisesti säilynyt. Sen molemmat syöksyhampaat ovat irronneet, sekä yläleukaluiden ("maxilla") ja "premaxilla"-luun alveolaarisen reunat ovat vahingoittuneet. Lisäksi vasen poskiluuhun liittyvä kaari sekä molempien "os squamosum" -luiden taka-ja selänpuoleiset reunat ovat epätäydellisiä. takaraivonluun "condylus occipitalis" -osasta puuttuu pala ja sivuttainen vääristyminen on painanut kallon katon oikealle suulakeen nähden. Oikeanpuoleinen "os postorbitale" on työntynyt sivusuuntaisesti sekä ventraalisesti kun suulaessa vääristymä on vaikuttanut koana-aukkojen muotoon. Vasen koana on puristunut pienempään kokoon ja oikea taasen on suurentunut.


title: Kwazulusaurus

text: "Kwazulusauruksella" oli hyvin suuret silmät. Sen kallon silmäaukot ovat ohimoaukkoa suuremmat. Silmäaukon ja ohimoaukon leveyden suhdeluku on holotyypissä 1 : 09, niiden leveyden suhteen ollessa 1 : 41. Interorbitaalinen kallon katto on hyvin kapea, jopa intertemporaalista kallon kattoa kapeampi. Kallon postorbitaalinen tanko on erittäin hoikka, ja kuono on lyhyt sekä neliömäisesti päättyvä. Kallon etu- ja sivupinta yhtyvät voimakkaassa harjanteessa, ja sivupinta painuu ennen ulkoista sierainta. Kuonon "os nasale" -luut erottaa toisistaan "premaxilla"-luun pitkä nouseva osa, joka kohtaa "os frontale" -luut. Intertemporalinen kallon katto on leveä. Pelkästään "Os parietale" -luut ovat "Kwazulusauruksella" interorbitaalisen kallon katon kapeimman kohdan levyiset. "Os postorbitale" -luiden takaosat huomioon ottaen se on selvästi leveämpi. Selkäpuolelta katsottaessa tämä saa kallon näyttämään epätyypillisen primitiivisemltä, mikä muistuttaa "Pristerodonin" tapaisia basaalisia pristerodontteja.


title: Kwazulusaurus

text: "Kwazulusaurus shakai" kuuluu Pristerodontiaan ja heimoon Lystrosauridae. Se kuitenkin eroaa Maischin mukaan merkittävästi muista paikkansapitävistä Etelä-Afrikan, tai muun maailman permikautisista pristerodonttisuvuista. Sen sijaan se on paljolti varhaistriaskaudelta ja harvemmin aivan permikauden ylimmistä kerrostumista tunnetun "Lystrosaurus"-suvun kaltainen. Tätä tukevat myös fylogeeniset analyysit permikauden pristerodonteista. Täten "Kwazulusaurus" ja "Lystrosaurus" vaikuttaisivat olevan sisarryhmiä.


title: Kwazulusaurus

text: Karoon permikautisista dikynodonteista ainoastaan "”Dicynodon” gilli" muistuttaa huomattavasti "K. shakaita". Esimerkiksi molemmilla "os frontale" ja "premaxilla" luut kohtaavat ja intertemporaalinen kallon katto on leveä. Niiden "os postorbitalen" takakohdat ovat sivuttaisesti suuntautuneet, ja laajasti esillä olevat "os parietale" -luut. Myös molempien kuono on ilmeisesti lyhyt, vaikkakin "”D.” gillin" fossiilissa se on puutteellisesti säilynyt. Lisäksi molemmilla on yleisesti samantyyppinen kallon muoto. Kuten "K. shakai", myös "”D.” gilli" tunnetaan vain holotyyppinsä perusteella. Näiden kahden terapsidin välillä on kuitenkin myös huomattavia eroja, mikä tarkoittaa etteivät ne kuulu samaan sukuun. Näitä eroavaisuuksia ovat muun muassa se, että "”D.” gillin" interorbitaalinen kallon katto ei ole intertemporaalista kallon kattoa kapeampi, ja sen kallo on muutenkin "K. shakain" kalloa kapeampi ja hoikempi. Sillä on myös muita "K. shakailta" puuttuvia ominaisuuksia. "”D.” gillin" kallon myös eroaa intertemporaalisen kallon katon leveyden perusteella "Dicynodon"-suvuta, joten se tulisi Maischin mukaan tulevaisuudessa siirtää omaan sukuunsa.


title: Kwazulusaurus

text:
Sidor (2003), lisätty "Kwazulusaurus" Maisch, (2002):
Pristerodontian sukulaisuussuhteet, Maisch (2002):


title: Diallyyliamiini

text: Diallyyliamiini (CHN) on tyydyttymättömiin amiineihin kuuluva orgaaninen yhdiste. Yhdistettä voidaan käyttää muiden yhdisteiden kuten hartsien ja lääkeaineiden valmistamiseen.


title: Diallyyliamiini

text: Huoneenlämpötilassa diallyyliamiini on väritöntä nestettä. Yhdiste liukenee hyvin veteen ja liukenee myös muun muassa etanoliin ja dietyylieetteriin. Diallyyliamiini on keskivahva emäs ja sen pK-arvo on 9,29. Suhteellisen voimakkaana emäksenä se syövyttää eräitä metalleja kuten alumiinia. Yhdiste ärsyttää ihoa, silmiä ja hengitysteitä. Se on lisäksi myrkyllistä ja voi aiheuttaa syövytysvammoja joutuessaan kosketuksiin ihon kanssa.


title: Diallyyliamiini

text: Diallyyliamiinia voidaan valmistaa allyyliamiinin ja allyylibromidin tai -kloridin välisellä reaktiolla. Toinen tapa on pelkistää akryylinitriiliä vedyllä kuparikromiitin toimiessa katalyyttinä.


title: Diallyyliamiini

text: Diallyyliamiinia käytetään muiden yhdisteiden kuten pyridiinirakenteisten lääkeaineiden, N,N-diallyylidiklooriasetamidin ja vedenpuhdistuksessa käytettävien hartsien valmistukseen.


title: Casa Grande -luokka

text: Casa Grande -luokka oli Britannian kuninkaallisen laivaston ja Yhdysvaltain laivaston seitsemäntoista toisen maailmansodan aikana valmistetun aluksen muodostama Maihinnousualusluokka (). Luokkaan piti kuulua alun perin 19 alusta, mutta kahden valmistus keskeytettiin ennen valmistumista.


title: Casa Grande -luokka

text: Alusten telakkakannelle voitiin sijoittaa joko kaksi brittiläistä tai kolme yhdysvaltalaista LCT:tä.


title: Casa Grande -luokka

text: Britannia tilasi alun perin seitsemän alusta (LSD-9 - 15) Yhdysvaltain telakoilta. Näistä kuitenkin luovutettiin ainoastaan neljä ja loput jäivät Yhdysvaltain laivastolle, joka tilasi lisäksi vielä kaksitoista alusta. Yhdysvaltain laivaston tilaamista valmistui ainoastaan kymmenen.


title: Pohjoismainen malli

text: Pohjoismainen malli viittaa Pohjoismaiden Suomen, Ruotsin, Tanskan, Norjan ja Islannin taloudelliseen politiikkaan ja sosiaalipolitiikkaan. Tähän kuuluu yhdistelmä vapaiden markkinoiden kapitalismia kokonaisvaltaisella hyvinvointivaltiolla ja työehtoneuvotteluilla valtiollisella tasolla. Pohjoismainen malli alkoi saada huomiota toisen maailmansodan jälkeen.


title: Berengar II

text: Berengar II (n. 900 – 6. elokuuta 966), jota kutsuttiin myös nimellä Berengario, oli Ivrean markiisi ja Italian kuningas vuosina 950–952. Hän oli Berengar I:n pojanpoika.


title: Berengar II

text: Berengar vaikutti suuresti Otto I:n uraan. Vuonna 951 Berengar vangitsi Adelheidin, Italian kuninkaan Lothar II:n lesken. Tarkoitus oli naittaa Adelheid Berengarin pojalle Adalbertille. Adelheid kuitenkin onnistui pakenemaan ja meni naimisiin Oton kanssa, joka sai näin langobardien kuninkaan arvonimen ja teki Berengarista vasallinsa. Vuonna 960 Berengar ja hänen poikansa Adalbert hyökkäsivät paavi Johannes XII:n kimppuun. Paavi pyysi Ottoa apuun, joka marssi Roomaan ja kruunattiin vuonna 962 Pyhän saksalais-roomalaisen keisarikunnan keisariksi. Johanneksen käymät neuvottelut Berengarin kanssa saivat Oton syrjäyttämään Johanneksen ja vangitsemaan Berengarin Saksassa vuonna 963.


title: Häävieras

text: Häävieras ("The Member of the Wedding") on Fred Zinnemannin ohjaama yhdysvaltalainen draamaelokuva vuodelta 1953. Se perustuu Carson McCullersin Suomessakin esitettyyn näytelmään, jonka pohjalta käsikirjoituksen laativat Edna ja Edward Anhalt. Elokuvan pääosia näyttelevät Julie Harris ja Ethel Waters.


title: Häävieras

text: 12-vuotias poikamainen Frankie-tyttö elää suljetussa perhepiirissä ja jumaloi isoveljeään, joka on menossa naimisiin. Tyttö karkaa kotoa, koska olisi halunnut veljensä mukaan häämatkalle. Murrosiän traumoja tuottaa myös nuoren serkkupojan äkillinen kuolema. Apua tuo ymmärtäväinen musta palvelijanainen Berenice.


title: Olga P. Postisen joulukalenteri

text: Olga P. Postisen joulukalenteri oli Yleisradion lastenohjelma, joka esitettiin vuosina 1987 ja 1996. Pääosaa ohjelmassa esitti Ritva Valkama. Sarjan käsikirjoitti Laura Lilja-Haataja.


title: Me kaksi

text: Me kaksi ("Le vieil homme et l’enfant") on Claude Berrin ohjaama ranskalainen draamakomedia vuodelta 1967. Elokuva oli Berrin esikoisohjaus ja saavutti melko suuren kansainvälisen suosion. Berri laati myös elokuvan käsikirjoituksen yhdessä Gérard Brachin ja Michel Rivelinin kanssa. Pääosaa, äreää vanhaa maalaismiestä esittää Michel Simon.


title: Me kaksi

text: Toisen maailmansodan aikana kolttosia tekevä pieni juutalaispoika lähetetään Pariisista kesäksi maaseudulle, jottei vilkas poika herättäisi saksalaismiehittäjien huomiota. Poika saa paikan katolisesta perheestä, jonka vanha yrmy isäntä Pepe vihaa juutalaisia ja paljon muutakin. Pojan on maallakin salattava juutalaisuutensa ja muun muassa vältettävä peseytymistä muiden seurausta, ettei hän paljastuisi ympärileikatuksi.


title: Me kaksi

text: Michel Simon voitti Berliinin elokuvajuhlilla pääosastaan Hopeisen karhun. Lisäksi Claude Berri sai kaksi palkintoa ja oli ehdolla Kultaisen karhun saajaksi.


title: Me kaksi

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Ekvivalentti konsentraatio

text: Kemiassa ekvivalentti konsentraatio, eli normaalius tai normaalisuus N tarkoittaa jonkin aineen pitoisuuden ilmoittamista esimerkiksi molaarisuuden sijaan aineen "toiminnallisena" molaarisuutena jossakin tietyssä reaktiossa. Toiminallisuuden mitta on ekvivalenssi. Normaalisuusden käsitettä voi käyttää monenlaisissa reaktioissa.


title: Ekvivalentti konsentraatio

text:
Esimerkiksi kaksiarvoisen hapon ja yksiarvoisen emäksen neutraloituessa keskenään, vastaa yksi happo reaktiossa kahta emästä, eli yksi happo on kahdelle emäkselle ekvivalentti. Hapon ekvivalenssi on siten 2. Siksi kertomalla ekvivalenssi molaarisuudella M (mol/l), saadaan ekvivalentti molaarisuus N
Tämä on yksi ekvivalentin konsentraation määritelmistä. N yksikkö on usein eq/l (ekvivalenttia per litra) tai ekvivalenttia grammaa per litra.


title: Ekvivalentti konsentraatio

text:
N saadaan myös jakamalla M ekvivalenssikertoimella f
Tämä on toinen ekvivalentin konsentraation määritelmä. f on ekvivalenssin käänteisluku, eli (1/eq). Yksikkö on eq.


title: Ekvivalentti konsentraatio

text: IUPAC ja NIST eivät suosittele normaalisuuden käyttöä koska se voi aiheuttaa tulkintavirheitä tilannekohtaisuutensa vuoksi. Toisin kuin molaarisuus, liuoksen normaalisuus on suhteellista ja riippuu aineesta itsestään sekä aineista joiden kanssa se reagoi.


title: Ekvivalentti konsentraatio

text: Rikkihappo (HSO) on kahdenarvoinen happo ja voi luovuttaa 2 protonia (H) emäkselle kuten yhdenarvoiselle eli yhden H vastaanottavalle natriumhydroksidille (NaOH). Täydelliseen neutralointiin tarvitaan siksi 2 NaOH:ia per rikkihappo. Reaktio on


title: Ekvivalentti konsentraatio

text: Reaktiossa yllä yksi rikkihappo "vastaa" kahta NaOH:ia eli on näille "ekvivalentti". Rikkihapon ekvivalenssi on siten 2 eq. Jos hapon liuos on 1.5 molaarista (M), on sen ekvivalentti konsentraatio eli normaalisuus N


title: Ekvivalentti konsentraatio

text:
1.5 M rikkihappoliuosta voidaan kutsua ääneen ""kolme normaaliseksi"". Tämä on kuitenkin aina suhteessa emäkseen ja jos valitaan NaOH sijaan neutralointireaktioon kahdenarvoinen emäs BaOH, on 1.5 M rikkihappoliuos 1.5 N, sillä
Jos NaOH kanssa reagoidaankin kolmenarvoinen 1.5 M fosforihappoliuos (HPO) rikkihapon sijaan, on fosforihappoliuos 4.5 N, sillä
Hapon normaalisuus siis riippuu aina hapon tyypistä, hapon molaarisuudesta ja emäksen tyypistä (jonka kanssa happo reagoi), mutta ei koskaan emäksen molaarisuudesta. Myös emäksen normaalisuus suhteessa happoon riippuu hapon tyypistä, mutta ei hapon molaarisuudesta.


title: Ekvivalentti konsentraatio

text: Ekvivalenssi-käsite pätee kuitenkin muillekin reaktioille kuin happo-emäs -reaktioille. Se pätee mille tahansa kemialliselle reaktiolle. Siten ekvivalentin konsentraationkin käsitettä voi käyttää missä tahansa reaktiossa.


title: Ekvivalentti konsentraatio

text: Kahdenarvoisen 1.5 M rikkihapon reagoidessa yhdenarvoisen NaOH kanssa, saadaan rikkihapon ekvivalenssikerroin hapon ekvivalenssin käänteislukuna


title: Ekvivalentti konsentraatio

text:
Jakamalla molaarisuus ekvivalenssikertoimella, saadaan N
Normaalisuutta käytetään muun muassa


title: Antitrinitianismi

text: Antitrinitianismi on kristinuskon muoto, joka hylkää valtavirran kristinuskon opin kolminaisuudesta sekä opetuksen, jonka mukaan Jumala on kolme erillistä persoonaa, jotka ovat yhdistyneet yhdessä olennossa. Tietyt uskonpuhdistuksen piiristä polveutuvat liikkeet edustavat nykyään antitrinitianismia.


title: Antitrinitianismi

text: Ekumeenisten neuvostojen päätöksiä seuraavat kirkot katsovat, että kolminaisuus julistettiin kristilliseksi doktiiriniksi 300-luvun ekumeenisten neuvostojen toimesta. Näitä edustivat ensimmäinen Nikean ensimmäinen kirkolliskokous vuonna 325, joka julisti Jeesuksen jumaluuden sekä Konstantinopolin ensimmäinen kirkolliskokous vuonna 381, joka julisti pyhän hengen jumaluuden.


title: Antitrinitianismi

text: Seuraajiensa lukumäärän puolesta antitrinitianistiset liikkeet muodostavat pienen vähemmistön nykyjan kristinuskosta. Selvästi suurimmat antitrinitianistiset kristilliset ryhmittymät ovat myöhempien aikojen pyhien liike (mormonit), Jehovan todistajat sekä Iglesia ni Cristo, joskin on olemassa myös muita pienempiä ryhmiä, kuten kristadelfialaiset, kristillinen tiede, Dawn Bible Students ja Tie.


title: Antitrinitianismi

text: Antitrinitianististen liikkeiden näkemykset Jumalan, Jeesuksen ja Pyhän hengen luonteesta eroavat keskenään suuresti. Jotkut antitrinitianistiset teologiat, kuten adoptionismi, monarkianismi ja subordinitionismi, olivat olemassa jo ennen kolminaisuusopin vahvistamista Nikean, Konstantinopolin ja Efesuksen kokouksia. Antitrinitianismi on myöhemmin otettu käyttöön kataarien piirissä 1000-luvulta 1200-luvulle, unitaristien piirissä uskonpuhdistuksen aikana, 1700-luvun valistuksen yhteydessä sekä eräiden Yhdysvaltojen 1800-luvun protestanttisten liikkeiden parissa.


title: Comè

text: Comè on paikkakunta ja arrondissementti, joka sijaitsee Monon maakunnassa Beninissä. Kunnan pinta-ala on 163 neliökilometriä ja vuonna 2012 sen asukasluku oli 33 507 henkilöä. Siellä oli togolaisten pakolaisten pakolaisleiri, kunnes se suljettiin vuonna 2006.


title: Dyynien daami

text: Dyynien daami ("Suna no onna") on Hiroshi Teshigaharan ohjaama japanilainen elokuva vuodelta 1964. Minimalistinen, synkkä ja absurdi psykoseksuaalinen draamaelokuva perustuu Kōbō Aben romaaniin "Hiekkaa", josta kirjailija itse sovitti elokuvan käsikirjoituksen. Elokuvassa näyttelevät Hiroko Ito, Kyōko Kishida ja Eiji Okada.


title: Dyynien daami

text: Ruuhkaisesta ja kiireisestä Tokiosta rannikon autiolle hiekkadyynille paennut hyönteistutkija kohtaa hiekkaa lapioivan naisen, jonka työllä ei vaikuta olevan mitään tarkoitusta.


title: Dyynien daami

text: "Dyynien daami" palkittiin Cannesissa tuomariston erikoispalkinnolla. Elokuva sai myös parhaan ohjauksen ja parhaan ulkomaalaisen elokuvan Oscar-ehdokkuudet.


title: Dyynien daami

text: "The New York Timesin" kriitikot valitsivat "Dyynien daamin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Niemi (kirja)

text: Niemi on Juha Hurmeen kirjoittama romaani, joka ilmestyi vuonna 2017 Teoksen kustantamana. Se sai vuoden 2017 Finlandia-palkinnon.


title: Acura RDX

text: Acura RDX on Acuran valmistama, viisiovinen ja kompakti katumaasturi. Autoa valmistetaan Hondan East Liberty Auto Plant -tehtaalla, Ohiossa.


title: Sveitsin kunnat

text: Kunnat ovat Sveitsissä alimman tason poliittisia hallinto- ja päätöksentekoyksiköitä. Kuntien velvollisuutena on muun muassa järjestää peruskoulutus, terveyden- ja sairaanhoito, energiahuolto ja tiestö. Lisäksi kuntien tehtäviin kuuluu väestörekisterin ja väestönsuojelun järjestäminen. Toisaalta niillä on verotusoikeus.


title: Sveitsin kunnat

text: Noin viidesosassa Sveitsin kuntia noudatetaan edustuksellisen demokratian periaatetta: asukkaat valitsevat edustajat päättämään kunnan asioista. Valtaosassa kunnista noudatetaan suoran demokratian periaatetta: asukkaat päättävät kunnan asioista suoraan, ilman valittuja edustajia.


title: Sveitsin kunnat

text: Sveitsissä on 2 240 kuntaa (tilanne 2.4.2017). Kunnissa on keskimäärin 3 759 asukasta. Väekkäin on Zürich, jossa asuu runsaat 400 000 ihmistä; vähiten väkeä on ticinolaisessa Corippossa, jossa on 14 vakinaista asukasta (31.12.2016). Kuntien keskimääräinen pinta-ala on noin 18 neliökilometriä. Pinta-alaltaan suurin kunta on graubündeniläinen Scuol, 439 neliökilometriä, ja pienin vaud’lainen Rivaz, 0,29 neliökilometriä.


title: Ford Thunderbird

text: Ford Thunderbird on henkilöauto, jota yhdysvaltalainen Ford Motor Companyn valmisti vuosina 1955–1997 ja 2002–2005.


title: Mikko Mönkkönen

text:
Vesa Mikko Mönkkönen (s. 20. maaliskuuta 1961 Kuopio) on suomalainen biologi ja professori. Hän on toiminut Jyväskylän yliopistossa soveltavan ekologian professorina vuodesta 2005. Hän toimii kaudella 2018–2021 Jyväskylän yliopiston matemaattis-luonnontieteellisen tiedekunnan dekaanina.
Mikko Mönkkönen opiskeli biologiaa Oulun yliopistossa ja hän valmistui sieltä filosofian maisteriksi 1987 ja lisensiaatiksi vuonna 1989. Tohtoriksi hän väitteli 1991 Oulun yliopistossa ekologian alalta. Mönkkösen väitöskirja ("Geographical patterns and local processes in holarctic breeding bird communities", ) käsitteli holarktisella alueella pesivien lintulajien käyttäytymisen ilmiöitä ja piirteitä. "Holarktinen alue" () on etupäässä kasvimaantieteellinen käsite, joka tarkoittaa kasvimaantieteellistä valta-aluetta. Maantieteellisesti holarktinen alue kattaa suurimman osan pohjoisesta pallonpuoliskosta eli siihen kuuluvat Eurooppa, Pohjois-Afrikka, Aasian keski- ja pohjoisosat sekä Pohjois-Amerikka.


title: Mikko Mönkkönen

text: Akateemisen uransa Mönkkönen aloitti tutkijana Oulun yliopiston eläintieteen laitoksella 1990–1991. Sen ohella hän työskenteli Nepeanissa, Ontariossa Kanadan luontopalvelun () luonnonsuojelua ja luonnon ennallistamista harjoittavan yksikön tutkijana. Valmistumisensa jälkeen (1991) Mönkkönen on tutkimustyön ohella toiminut myös opettajana. Hänen ensimmäinen opetustehtävänsä oli avustavana opettajana Oulun yliopistossa 1992–1994. Lokakuussa 1994 hänet nimitettiin eläinekologian apulaisprofessoriksi Oulun yliopistoon. Tässä tehtävässä hän toimi kesään 1995 asti. Vuodesta 1995 Mönkkönen on ollut Oulun yliopiston ekologian ja eliömaantieteen dosentti.


title: Mikko Mönkkönen

text: Apulaisprofessuurin jälkeen Mönkkönen oli Suomen akatemian nuorempana tutkijana vuosina 1995–1998. Akatemiahankkeen päätyttyä hän toimi Oulun yliopiston biologian laitoksella lyhyen aikaa (1998) evoluutioekologian apulaisprofessorina. Toimittuaan vielä opettajana yliopistossaan (1998–1999) hän työskenteli Suomen akatemiassa vanhempana tutkijana vuosina 1999–2000. Akatemiaprojektin jälkeen hän palasi takaisin normaaliin toimeensa opettajana, jota hän hoiti vuoteen 2002.


title: Mikko Mönkkönen

text:
Mönkkösen ensimmäinen professuuri oli elokuusta 2002 heinäkuuhun 2003 Oulun yliopistossa eläinekologian alalla. Sen päätyttyä hän työskenteli 2003–2005 Oulun yliopiston eläintieteellisen museon ja puutarhan yli-intendenttinä.
Kotimaan ohella Mönkkönen on työskennellyt Montpellier’ssa sijaitsevassa Ranskan kansallisessa ekologian tutkimuskeskuksessa (CEFE, CNRS).


title: Mikko Mönkkönen

text: Oulun vuosinaan Mönkkönen osallistui opetuksen kehittämiseen laitoksellaan. Hän kehitti uusia opetusmenetelmiä soveltaen mm. virtuaaliopetusta. Opetuksen lisäksi Mönkkönen vaikutti tutkimustyön ja sen laadun kehittämiseen yliopistossaan. Hän toimi vuodet 2001–2003 Oulun yliopiston tutkimuksen laatuyksikön johtajana.


title: Mikko Mönkkönen

text: Mönkkönen nimitettiin elokuun alussa 2005 soveltavan ekologian professoriksi Jyväskylän yliopistoon. Soveltava ekologia tutkii mm. erilaisia luonnonsuojelubiologian teemoja. Eräs keskeisiä kysymyksiä on, miten luonnon ekosysteemejä voitaisiin ennallistaa. Käytännön tasolla ekologit tutkivat, miten eläinpopulaatioita (esim. riistaeläimet) voitaisiin hyödyntää kestävällä tavalla.


title: Mikko Mönkkönen

text: Professuurin ohella Mönkkönen oli toimikaudella 2014–2017 Jyväskylän yliopiston bio- ja ympäristötieteiden laitoksen laitosjohtaja. Hänen toimikaudellaan laitoksella toteutettiin mm. vuoden 2017 aikana organisaatiouudistus, jossa vanha osastojako (1) akvaattiset tieteet, 2) ekologia ja evoluutiobiologia, 3) solu- ja molekyylibiologia sekä 4) ympäristötiede) uudistettiin. Uuden rakenteen mukaan laitos koostuu kahdesta osastosta. "Biotieteiden osastoon" kuuluvat ekologian ja evoluutiobiologian sekä solu- ja molekyylibiologian tutkimus ja opetus. Mönkkösen oma tutkimusala (soveltava ekologia) luetaan kuuluvaksi biotieteiden osastoon. "Ympäristö ja luonnonvarat" -osasto puolestaan sisältää ympäristötieteen ja akvaattiset tieteet. Mönkkösen toimikausi laitoksen johtajana päättyy vuoden lopussa 2017.


title: Mikko Mönkkönen

text: Jyväskylän yliopiston rehtori Keijo Hämäläinen nimitti marraskuussa 2017 Mönkkösen matemaattis-luonnontieteellisen tiedekunnan dekaaniksi toimikaudelle 1.1.2018–31.12.2021.


title: Mikko Mönkkönen

text: Ekologina Mönkkönen on tutkinut monenlaisia teemoja. Hänen tutkimuksessaan keskeisimpiä kysymyksiä ovat mm. luonnonsuojelu ja ennallistaminen. Hän on lisäksi tarkastellut mm. yhteisöekologiaa ja maisemaekologiaa. Hän on perehtynyt syvällisesti myös ekologisen taloustieteen eli ns. vihreän talouden kysymyksiin. Oman pääalansa ekologian ohella hän on tutkinut biomaantiedettä.


title: Mikko Mönkkönen

text: Professori Mönkkönen on viime vuosina ollut päätutkijana hankkeessa, joka keskittyy boreaalisten metsien yhteisöekologian tutkimukseen. Lisääntyvä luonnonvarojen käyttö asettaa haasteita metsien hoidolle. Tavoitteena on metsien kestävä käyttö (, SMF). Tutkimushankkeessa tutkimuksen avulla etsitään ratkaisuja metsien hoitamiseen ja metsien suojeluun siten, että metsien biodiversiteetti säilyisi. Tutkimustyön tulosten pohjalta voidaan hankkeen tuloksena tarjota mm. erilaisia ekosysteemipalveluita. Hankkeessa toimii Mönkkösen johdolla monitieteellinen tutkijaryhmä. Ekologien lisäksi ryhmässä on toiminut mm. operaatioanalyysin piiriin luettavaan monitavoitearviointiin eli monitavoitteiseen päätösanalyysiin (, MCDA tai "multi-criteria decision making", MCDM) erikoistuneita tutkijoita.


title: Mikko Mönkkönen

text: Boreaalisten metsien tutkimukseen liittyvän hankkeen ohella Mönkkönen on tehnyt pienempiä tutkimusprojekteja. Eräässä Mönkkösen vetämässä tutkimushankkeessa selvitettiin, miten eläinyhteisöt käyttävät tietoa. Tutkimuksen asetelmana on tilanne, jossa eläimen on tehtävä nopeasti päätös, mutta sen tekemiseen on käytettävissä vain rajallinen määrä informaatiota ja sekin voi olla puutteellista. Eläinpopulaation muut yksilöt kohtaavat samanalaisia tilanteita. Yksilöt saavat informaatiota tarkkailemalla toisiaan ja toistensa käyttäytymistä (sosiaalinen oppiminen). Mönkkösen hankkeessa tarkasteltiin esimerkiksi, miten informaatio siirtyy lintulajeilla (miten linnut esimerkiksi oppivat välttämään turvattomia pesintäpaikkoja). Tutkijoita kiinnosti erityisesti, miten eri eläinlajit (esim. saalis ja peto tai keskenään kilpailevat eläinlajit) tuottavat informaatiota.


title: Mikko Mönkkönen

text: Käytännön sovellutuksiin liittyvä tutkimustyö oli hanke, jossa selvitettiin, miten ekologisen tutkimuksen avulla koottavaa tieteellistä tietoa voidaan soveltaa käytännössä maisematasolla metsien käytön suunnitteluun. Projektissa pohdittiin, voisiko liito-oravaa käyttää maankäyttöä ja metsien hyödyntämistä viitteellisesti ohjaavana eliölajina, jonka elinpiireistä ja tehdyistä liito-oravahavainnoista tietyillä alueilla voisi tehdä johtopäätöksiä kyseisen alueen metsien tilasta.


title: Mikko Mönkkönen

text: Eliölajien monimuotoisuuteen eli biodiversiteettiin liittyen Mönkkönen tutkimusryhmineen on tehnyt kokeellista tutkimusta, jossa lajien monimuotoisuudesta tietyllä alueella tehtyjä ennusteita testataan soveltavan tutkimuksen avulla. Ekologien keskeinen tavoite on ymmärtää, miksi eliölajien esiintymistiheys vaihtelee ajan ja tilan mukaan. Lajien levinneisyyden pohjatietoina on tiettyjä yleisiä oletuksia ja hypoteeseja populaation levittäytymisestä tietyntyyppiselle alueelle (mm. alueen koko vaikuttaa levinneisyyteen). Eliölajien runsauteen vaikuttaa sekä suoria että epäsuoria mekanismeja. Näitä mekanismeja Mönkkönen tutkii. Tutkimuksen lähtökohtana on lajien ja niiden elinympäristön vuorovaikutuksen selvittäminen. Selvittämällä eliölajin ja ympäristön suhdetta voidaan tehdä malleja siitä, miten eläinpopulaatio mahdollisesti käyttäytyy, ja johtopäätöksiä siitä, missä määrin tämä käyttäytyminen on ennustettavissa.


title: Mikko Mönkkönen

text: Tieteellisen uran ohella Mönkkönen on pitkään toimittanut tai ollut avustajana useissa eri lehdissä biologian ja eläintieteen aloilla. Näihin lukeutuu sekä suomalaisia että ulkomaisia julkaisuja. "Annales Zoologici Fennici"-lehden toimittajana hän on ollut vuodesta 1993 lähtien. Kotimaassa hän on ollut toimittajana Suomen riista -lehdessä vuodesta 1996. Vuosina 1995–1998 hän oli "Ornis Fennican" päätoimittaja ja vielä vuonna 1999 apulaispäätoimittaja. Toukokuusta 2000 kesäkuuhun 2004 Mönkkönen oli "Ecographyn" vastaava päätoimittaja ja sen jälkeen 2005–2009 avustavana toimittajana "Global Ecology and Biogeography" -nimisessä lehdessä.


title: Mikko Mönkkönen

text: Professori Mönkkönen on ottanut osaa useiden biologian alan yhteisöjen ja yhdistysten toimintaan. Vuodesta 1997 hän on ollut kansainvälisen "Society for Conservation Biologyn" () jäsen. Suomen lintutieteellisen yhdistyksen jäsen hän on ollut vuodesta 1998 lähtien. Mönkkösen tieteellistä asiantuntemusta luonnonsuojelun alalta on usein hyödynnetty kansallisessa päätöksenteossa paikallisella ja valtakunnallisella tasolla. Hän on toiminut asiantuntijajäsenenä erilaisissa ympäristöhallinnon projekteissa sekä ministeriöiden asettamissa työryhmissä.


title: Mikko Mönkkönen

text: Kesällä 2018 Jyväskylässä järjestetään Jyväskylän yliopiston isännöimänä 5. eurooppalainen luonnonsuojelubiologian konferenssi (, ECCB). Professori Mönkkönen on vetänyt puheenjohtajana konferenssin järjestelytoimikuntaa, johon kuuluvat lisäksi mm. professorit Jouni Taskinen ja Janne Kotiaho Jyväskylän yliopistosta.


title: Kane’s Soda Pop

text: Kane’s Soda Pop (aiemmin Buck’s Soda Pop) on Olvin valmistama virvoitusjuomamerkki, joka lanseerattiin syksyllä 2015. Olvin mukaan juoma on saanut inspiraationsa Yhdysvaltojen surffikulttuurista. Kane’s Soda Popia myydään Suomessa, Virossa, Latviassa ja Liettuassa.


title: Kane’s Soda Pop

text: Kane’s Soda Popia myydään Suomessa seuraavina makuina:


title: Lapin Helvetti (Lapin Helvetin albumi)

text: Lapin Helvetti on samannimisen yhtyeen eponyymi esikoisalbumi, joka julkaistiin 8. joulukuuta 2017. Alun perin albumin oli määrä ilmestyä jo lokakuussa, mutta se viivästyi julkaisuteknisistä syistä.


title: Lapin Helvetti (Lapin Helvetin albumi)

text: Albumista julkaistiin CD-painoksen lisäksi vinyylipainos, joista 300 mustalla ja 200 sinisellä vinyylillä.


title: Asma al-Assad

text: Asma al-Assad (o.s. Akhras, s. 1975) on Syyrian presidentti Bašar al-Assadin puoliso. Syntyjään Asma Akhras syntyi Lontoossa syyrialaistaustaiseen perheeseen. Miehensä alaviittisuvusta poiketen Asman suku on taustaltaan sunnalainen. Pari avioitui vuonna 2000 ja Asma oli näyttävästi julkisuudessa Bašarin presidenttikauden alkupuolella, mutta Syyrian sisällissodan alkamisen jälkeen hän on näyttäytynyt julkisuudessa harvemmin.


title: Asma al-Assad

text: Asma al-Assad syntyi Lontoossa vuonna 1975 varakkaaseen syyrialaistaustaiseen sunnalaiseen perheeseen. Hänen isänsä Fawaz Akhras oli sydänlääkäri ja äiti Sahar työskenteli Syyrian Lontoon lähetystössä. Asma valmistui lontoolaisesta King’s College London -yliopistosta ja työskenteli talousanalyytikkona. Asma tapasi Bašar al-Assadin tämän opiskelujen aikana Lontoossa, mutta parin suhteesta ennen heidän avioitumistaan tiedetään vain vähän. Joidenkin lähteiden mukaan Bašarin äiti vastusti parin avioliittoa Asman sunnalaisuuden perusteella. Bašar al-Assadin suku kuuluu alaviitteihin. Uutinen avioliitosta tuli monelle yllätyksenä. Parin häät pidettiin vuonna 2000. Samana vuonna Bašar al-Assad valittiin maansa presidentiksi hänen isänsä ja aikaisemman presidentin Hafiz al-Assadin kuoleman jälkeen.


title: Asma al-Assad

text: Asma al-Assad on ollut miehensä mukana näyttävästi julkisuudessa. Hänen vaikutuksestaan miehensä politiikkaan tiedetään kuitenkin vain vähän. Nuoren lännessä opiskelleen presidentin ja tämän aviopuolison toivottiin aluksi johtavan vapaampaan yhteiskuntaan Syyriassa ja kehitys kulkikin aluksi tähän suuntaan. Bašar al-Assadin viran alkukaudesta on joskus puhuttu Damaskoksen keväänä. Tästä huolimatta Syyrian sisällissota alkoi vuonna 2011, kun Daraan kaupungissa pidätettiin joukko koululaisia, jotka joutuivat myös kidutuksen uhreiksi. Heidän kohtelunsa johti nopeasti levinneisiin mellakoihin, jotka johtivat puolestaan sisällissotaan. Sisällissodan alussa Asman kantaa miehensä menettelyyn ei tiedetty ja esimerkiksi Britannian ja Saksan YK:n lähettiläät vetosivat häneen vuonna 2012 pyytäen tätä tuomitsemaan väkivaltaisuudet. Sisällissodan alkamisen jälkeen Asma katosi kuitenkin julkisuudesta. The Guardian-lehden vuonna 2012 vuotamien sähköpostien mukaan on käyttänyt tuhansia dollareita esimerkiksi kynttilöihin ja kattokruunuihin Pariisista. Sähköpostien perusteella Asma oli myös yhteyksissä Qatarin emiirin tytär Mayassa al-Thanin kanssa, joka neuvoi paria jättämään Syyrian vihjaten heidän saavan mahdollisesti turvapaikan Dohasta.


title: Asma al-Assad

text: Vuoden 2018 puolella Asma al-Assadilla uutisoitiin todetun rintasyövän ja hänen aloittaneen syöpähoidon.


title: Asma al-Assad

text: Asmalla ja Bašarilla on kolme lasta, Hafez, Zein ja Karim. Perheen uskotaan asuvan Damaskoksen Malkin kaupunginosassa. Euroopan unioni on asettanut Asmalle muun Bašarin lähipiirin ohella pakotteita, joihin kuuluu esimerkiksi varojen jäädytys ja matkustuskieltoja. Asma on Yhdistyneen kuningaskunnan kansalainen, eivätkä matkustuskiellot koske näin Britanniaa.


title: Hitsville

text: Hitsville on 1990-luvun alussa Helsingin Pitäjänmäellä rakennettu äänitysstudio, jonka perustivat Esa Pulliainen ja Vesa Anttila.


title: Hitsville

text: Studion rakennustyöt aloitettiin vuonna 1992 Agentsin ja Topi Sorsakosken yhteistyön tultua päätökseensä, jolloin Pulliainen ja Anttila vuokrasivat Hitsvillen tilat Studiorakennus Oy:ltä. Alkuun studio sijaitsi rakennuksen yläkerrassa, mutta vuonna 1998 se siirrettiin alakertaan suurempiin tiloihin, jotka olivat aikaisemmin toimineet Finnvoxin nauhavarastona. Studion nimeksi tuli Hitsville #3.


title: Hitsville

text: Vuonna 1993 Tom Nyman aloitti Hitsville IV -studion toiminnan. Hitsville V:n toiminta alkoi vuonna 2016.


title: Ford F-650

text: Ford F-650/F-750 Super Duty on Ford Motor Companyn vuodesta 2000 valmistama kuorma-automalli. Vuoteen 2014 asti Ford valmisti mallia yhdessä Navistar Internationalin kanssa.


title: Darwininsammakot

text: Darwininsammakot eli ”suusynnyttäjät” (Rhinodermatidae) on sammakoiden heimo, jonka lajit elävät eteläisen Chilen ja läheisen Argentiinan lehtimetsissä.


title: Darwininsammakot

text: Heimoon kuuluu kolme lajia kahdessa suvussa:


title: Tohvelisankarin rouva

text: Tohvelisankarin rouva on Maria Jotunin viides näytelmä. Kolminäytöksinen komedia sai ensi-iltansa Suomen Kansallisteatterissa 1924. Rahan ja rakkauden teemoihin kiteytyvä teos aiheutti aikoinaan pahennusta: WSOY ei halunnut julkaista sitä, mutta Otava tarttui tilaisuuteen. Näytelmän ensi-illassa osa yleisöstä poistui kesken esityksen ja lopulta sen aiheuttaman kirjasodan puhurit ylsivät eduskuntaan asti, missä sitä käytettiin hyväksi Kansallisteatterin toimintaa kritisoitaessa.


title: Tohvelisankarin rouva

text: Kansallisteatterin johtajaa Eino Kalimaa "Tohvelisankarin rouva" ei järin miellyttänyt - hänen mielestään se sisälsi "mauttomuuksia ja liioitteluja". Jotunin puoliso Viljo Tarkiainen puolusti vaimonsa näytelmää ja sen seurauksena menetti paikkansa Kansallisteatterin väliaikaisena dramaturgina ja johtokunnan jäsenenä.


title: Tohvelisankarin rouva

text: "Tohvelisankarin rouvasta" muodostui hankalan alun jälkeen teattereiden kestosuosikki. 2000-luvulla sitä on esitetty muun muassa Lahden kaupunginteatterissa ja Kotkan kaupunginteatterissa.


title: Tohvelisankarin rouva

text: Juulia on nainut ikääntyneen tilanomistaja Aadolfin, jonka veljeltä Justukselta on tiedossa huomattava perintö. Päästyään rahoihin käsiksi ahne Juulia aikoo lähteä nuoren ja varattoman rakastettunsa Veijon luo, joka on kuitenkin enemmän Juulian tytärpuolen Piian perään. Pian ilmenee, että Justuksella on muitakin perijöitä. Lisäksi paljastuu, että Justus ei ollut tehnyt testamenttia.


title: Tohvelisankarin rouva

text: Kahdessa ensimmäisessä osassa esitellään satiirin keinoin henkilöiden väliset suhteet ja keskiössä on Juulian ja Aadolfin avioliitto. Mieshahmot - etenkin viinaanmenevä tohvelisankari Aadolf - vaikuttavat heikoilta, mikä puolestaan saa naishahmot näyttämään vahvoilta. Kolmas osa on farssia, jossa odotellaan Justuksen kuolemaa. Kaiken huipuksi Justus palaa kuolleista kesken omien peijaistensa.


title: Tohvelisankarin rouva

text: "Tohvelisankarin rouvan" kantaesitys sai ristiriitaisen vastaanoton. Helsingin Sanomien Kivijärven mukaan esitys oli "ensiluokkainen"; hieman myöhemmin hän tosin myönsi kappaleen eittämättömät puutteet ja rakenteelliset heikkoudet. Uuden Suomen Lahdensuo valitteli Jotunin uudistumiskyvyttömyyttä. Hänen mielestään "erotiikka ja keskustelut kuolemasta" koettelivat "hyvän aistin rajoja".


title: Tohvelisankarin rouva

text: Jossain määrin jäävi Tarkiainen kirjoitti näytelmästä: "Se on humoristinen komedia, hengenliikkeeltään niin vapaa ja peloton, ettei semmoista todellakaan ole ennen kirjoitettu tässä maassa, vaikkei siinä minun nähdäkseni pitäisi olla mitään siveellisyyttä loukkaavaa, saati sitten siveettömyyteen kehoittavaa --- ." Tarkiainen kritisoi suomalaisia teatterikriitikkoja ja kyseenalaisti heidän asiantuntemuksensa. Tarkiaisen tiukkasanaisesta ulostulosta vuorostaan loukkaantuivat Kansallisteatterin näyttelijät, joiden puolesta Kirsti Suonio laati johtokunnalle melko pitkän kirjelmän. "Näyttelijä ei voi itse työtänsä arvostella --- mutta kun hän on parhaansa koettanut ja työ on valvojiensa hyväksymä, lienee hänellä oikeus edes puolustautua", näyttelijätär kirjoitti. Suonion mielestä Tarkiainen yritti sälyttää esityksen huonoa menestystä näyttelijöiden niskoille.


title: Tohvelisankarin rouva

text: "Tohvelisankari rouva" kaivettiin naftaliinista 1960-luvulla, jolloin sitä esitettiin Kansallisteatterin Pienellä näyttämöllä; tuolloin näytelmästä tuli menestys. Tohtori Irmeli Niemen mielestä kappaleen lopulta saavuttama voitto perustui dialogin tuoreuteen ja rohkeuteen, huumorin alkuperäisyyteen ja lahjomattomaan elämännäkemykseen. "Tohvelisankarin rouva" onnistui Niemen mukaan yhdistämään menneen maailman ja nykyaikaisen elämäntunteen.


title: Tohvelisankarin rouva

text: "Tohvelisankarin rouvan" ensi-illassa joulukuussa 1924 Aadolfia näytteli Paavo Jännes, Justusta Urho Somersalmi, Riikkaa Kirsti Suonio ja Karoliinaa Mimmi Lähteenoja. Emännöitsijä Karoliinan salattua tytärtä Lempiä näytteli Päivi Horsma ja Piiaa Ruth Snellman.


title: Tohvelisankarin rouva

text: Myöhemmissä esityksissä Juuliaa ovat näytelleet muun muassa Eva Gyldén, Elina Hoffrén, Ansa Ikonen, Tea Ista, Marja-Leena Kouki, Tiia Louste, Seija Sora ja Tiina Rinne.


title: Tohvelisankarin rouva

text: Aadolfin roolin on näytellyt muiden muassa Taneli Mäkelä. Veijoa on näytellyt muun muassa Sakari Jurkka. Lempiä on tulkinnut lukuisten muiden näyttelijöiden ohella komedienne Hannele Lauri.


title: Amanda Lightfoot

text: Amanda Mary Lightfoot (s. 30. tammikuuta 1987 Coventry, Englanti) on brittiläinen ampumahiihtäjä. Hän on pituudeltaan 172 cm.


title: Amanda Lightfoot

text: Lightfoot on osallistunut kerran olympialaisiin ja seitsemän kertaa MM-kilpailuihin. Parhaimmillaan hän on sijoittunut henkilökohtaisissa lajeissa 15 kilometrin normaalimatkalla 32:nneksi Hochfilzenin MM-kilpailuissa 2017 ja 34:nneksi Hanty-Mansijskin MM-kilpailuissa 2011 sekä 7,5 kilometrin pikakilpailussa 36:nneksi Hochfilzenin MM-kilpailuissa 2017.


title: Amanda Lightfoot

text: EM-kilpailuissa Lightfoot on ollut parhaimmillaan 19:s normaalimatkalla 2010. Maailmancupissa hän on sijoittunut 31:nneksi Östersundin normaalimatkalla marraskuussa 2017.


title: Amanda Lightfoot

text: Lightfoot sijoittui rulla-ampumahiihdon MM-kilpailuissa 2015 takaa-ajokilpailussa seitsemänneksi ja pikakilpailussa kahdeksanneksi.


title: Andreas Libavius

text: Andreas Libavius (n. 1560 – 25. heinäkuuta 1616) oli saksalainen kemisti ja lääkäri. Libaviuksen työt keskittyivät pääasiallisesti alkemiaan. Nykyaikana hänet tunnetaan esimerkiksi tinatetrakloridin löytäjänä.